title: Leinmäki

text: Leinmäki on kylä Laitilassa noin 12 kilometriä Laitilan keskustasta koilliseen. Leinmäen lähimmät naapurikylät ovat Suontaka luoteessa, Haaro etelässä ja Malko lounaassa. Vuoden 2006 tietojen mukaan Leinmäellä on 149 asukasta, ja väkiluku on nousussa nuoren ikärakenteen seurauksena. Taloja rakennetaan jatkuvasti lisää, ja kylässä on myös vapaa-ajan asutusta. Leinmäen alueella on esimerkiksi Pahkajärvi ja Houkonjärvi, joista Pahkajärvellä on kaupungin omistama yleinen uimaranta. Leinmäellä, kuten useimmissa muissakin Laitilan kylissä oli aikanaan oma osuuskauppa, joka myöhemmin lopetettiin. Leimäen koulu lakkautettiin vuonna 2003, ja nykyään se on kyläyhdistyksen omistuksessa. Leinmäen nuorisoseura on perustettu vuonna 1957, kylätoimikunta 1993 ja kyläyhdistys 2003.


title: Şükrü Uzuner

text: Şükrü Uzuner (s. 2. helmikuuta 1969 Istanbul, Turkki) on uransa lopettanut turkkilainen jalkapalloilija. Hän oli pelipaikaltaan hyökkääjä.


title: Şükrü Uzuner

text: Uzuner aloitti ammattilaisuransa Kartalsporin joukkueessa Turkin jalkapallon toisella sarjaportaalla. Hän pelasi kahdessa cup-ottelussa, mutta ei tehnyt sarjadebyyttiään. Marraskuussa 1992 hänet lainattiin Darıca Gençlerbirliğiin kolmannelle sarjatasolle. Seuraavaksi kaudeksi hän siirtyi samalla tasolla pelanneen Maltepesporin riveihin, joissa hän teki yhdeksän maalia 18 ottelussa.


title: Şükrü Uzuner

text: Suomeen Uzuner tuli vuonna 1994 ja hänen ensimmäinen seuransa oli Kolmosessa pelannut Äänekosken Huima. Hän oli joukkueensa toiseksi paras maalintekijä 15 osumallaan. Kesken kauden 1995 Uzuner siirtyi Jyväskylän Jalkapalloklubiin, jonka hän auttoi nousemaan Ykköseen. Kahdella seuraavalla Ykkösen kaudella hän viimeisteli yhteensä 29 maalia, herättäen kiinnostusta Veikkausliigasta. Uzuner siirtyikin kaudeksi 1997 Finnairin Palloilijoihin, jossa teki debyyttikaudellaan 9 maalia, ollen joukkueensa paras ja Veikkausliigan neljänneksi paras maalintekijä. FinnPa kuitenkin putosi kauden päätteeksi Ykköseen ja Uzuner siirtyi Helsingin Jalkapalloklubiin. Hänen peliaikansa jäi kuitenkin vähäiseksi toisen uuden hankinnan, Shefki Kuqin vireen vuoksi ja hänet lainattiin loppukaudeksi Kotkan Työväen Palloilijoihin.


title: Şükrü Uzuner

text: Kaudeksi 2000 Uzuner siirtyi Ykkösen Atlantis FC:n joukkueeseen. Hän oli 18 maalillaan Ykkösen kolmanneksi paras maalintekijä Atlantiksen noustessa Veikkausliigaan. Seuraavalla kaudella hän pelasi vielä muutaman pääsarjaottelun, mutta usean loukkaantumisen johdosta hänen sopimuksensa seuran kanssa purettiin elokuun alussa. Loppukauden hän vietti FC Hämeenlinnassa Ykkösessä. Yhteensä Veikkausliigassa Uzuner pelasi 51 ottelua, joissa teki 15 maalia.


title: Şükrü Uzuner

text: Uzuner palasi vuonna 2002 JJK:n riveihin ja viimeisteli 18 ottelussa 14 maalia. Seuraavat vuodet hän vietti Jyväskylän alueen Kakkosen joukkueissa. Hän pelasi vielä kolmannen kerran JJK:ssa vuosina 2005–2006 ennen kuin siirtyi pelaamaan viimeiset vuotensa FC Blackbirdiin, jossa pelasi neljän kauden aikana satunnaisia otteluita.


title: Keltti (työkalu)

text: Keltti on muinainen pronssinen, harvoin rautainen, kirvestyyppi, jossa ei ole silmää vartta varten.


title: Keltti (työkalu)

text: "Onsikeltissä" varsi on pistetty umpinaiseen, itse esineeseen kantapäästä aukenevaan putkeen, "varsikeltissä" eli paalukirveessä keltin kantapää on pistetty päästään halkinaiseen polvikkaaseen puuvarteen. Onsikeltit ovat varsikelttejä myöhempiä. Rautaisia onsikelttejä on löytynyt vielä kansainvaelluksen ajoilta.


title: Tungsram

text: Tungsram on unkarilainen vuonna 1903 toimintansa aloittanut hehkulamppujen ja tyhjiöputkien valmistaja, joka vuodesta 1990 on kuulunut General Electric-konserniin ja nimeä "Tungsram" käytetään nykyään tavaramerkkinä. Tungsram-sanan on yhdistelmä volframin englanninkielisestä nimestä "Tungsten" ja useissa eurooppalaisissa kielissä kuten saksan sekä unkarin kielissä käytetystä nimestä "Wolfram".


title: Tungsram

text: Yhtiö sai vuonna 1903 patentin volframin käytölle hehkulankana hehkulampussa, jossa aikaisemmin oli käytetty hiililankaa. Volframi oli kestävämpi ratkaisu. Volframilangan käytön kehittävät unkarilainen "Aleksandar Just" ja kroatialainen "Franjo Hanaman". Myyntiin tuote tuli 1904. Vuonna 1934 yhtiö sai patentin kryptonilla täytetylle hehkulampulle, joka myös pidensi hehkulampun käyttöikää.


title: Wolframiitti

text:
Wolframiitti on mineraali, joka on olennainen lähde wolframimalmille. Kemiallinen kaava on (Fe,Mn)WO. Sen rautapitoisuus vaihtelee ja väri on
sitä tummempi, mitä suurempi on rautapitoisuus.


title: Wolframiitti

text:
Wolframaattia esiintyy pegmatiittiesiintymissä, magmakivilajeissa ja raskaiden mineraalien jäännöksinä sedimenttisissä kivilajeissa. Se esiintyy samoissa paikoissa
muun muassa rikkikiisun ja sinkkivälkkeen kanssa. Sitä on löydetty Kiinasta, Australiasta, Boliviasta, Yhdysvalloista ja Perusta.


title: Tampereen Liikenne

text: Tampereen Liikenne Oy, vuodesta 1949 Takra Oy, oli Tampereella toiminut, linja-autoliikennettä harjoittanut yritys. Yhtiö hoiti toimintavuosinaan pääosan Tampereen kaupunkiliikenteestä, mutta se ajoi myös kaukolinjoja Tampereelta Helsinkiin ja Lahteen sekä maaseutulinjoja Kangasalle, Valkeakoskelle ja Ylöjärvelle.


title: Tampereen Liikenne

text: Tampereen Liikenne Oy:n perustamissopimus allekirjoitettiin 20. marraskuuta 1935. Perustajaosakkaat olivat tamperelaiset liikenteenharjoittajat Leino & Kumppanit Oy ja Väinö Paunu sekä huittislainen Lauttakylän Auto Oy. Näistä Leino & Kumppanit Oy, joka oli perustettu Kangasalla vuonna 1924, sai uuden yhtiön osakekannasta 67 prosenttia, Paunu – joka ei vielä tällöin ollut osakeyhtiö – 18 prosenttia ja Lauttakylän Auto Oy 15 prosenttia. Paunu ja Lauttakylän Auto olivat jo tuolloin Suomen suurimpia linja-autoyhtiöitä – kummallakin oli yli 30 autoa – kun taas Leino & Kumppanit Oy oli niitä huomattavasti pienempi 14 autollaan. Tampereen Liikenne Oy:n toimitusjohtajaksi valittiin Leino & Kumppanit Oy:n toimitusjohtaja Eeti Kirjavainen. Leino & Kumppanit Oy lakkautettiin vuonna 1937 ja sen henkilökunta, kalusto ja liikenne siirtyivät Tampereen Liikenne Oy:lle.


title: Tampereen Liikenne

text: Välittömästi perustamisensa jälkeen uusi yhtiö anoi Tampereen kaupungilta liikennelupaa kaikille kaupunkilinjoille ehdolla, ettei lupia myönnettäisi tänä aikana millekään muille liikennöitsijöille. Tampereen maistraatti myönsi uudelle yhtiölle viiden vuoden toimiluvan vuoden 1936 alusta lukien, mutta varsinaisen toimintansa Tampereen Liikenne Oy aloitti vasta vuoden 1937 alussa, jolloin se oli saanut hankituksi tarvittavan kaluston. Tampereen Liikenne Oy sai hoidettavakseen liikenteen myös Pohjois-Pirkkalasta Tampereen kaupunkiin vuoden 1937 alussa liitetyllä alueella, kun siellä toimineet viisi liikennöitsijää luopuivat oikeuksistaan. Tampereen Liikenne Oy:n aloittaessa toimintansa sillä oli 39 linja-autoa, joista tosin vain osa oli varsinaiseen kaupunkiliikenteeseen sopivia, sekä autohalli Tammelan kaupunginosassa Tammelan puistokadun varrella. Ennen sotia yhtiölle valmistui vielä uusi autohalli Nekalaan Lempääläntien varteen. Yhtiön autot olivat väriltään aluksi punaisia, mutta varsin pian ne maalattiin sinisiksi; sinistä väriä pidettiin paremmin kaupunkikuvaan sopivana. Vuonna 1939 Tampereen Liikenne Oy:llä oli yhteensä 65 linja-autoa, joista kaupunkiautoja oli 40 kappaletta. Suuri osa autoista oli varustettu dieselmoottorilla. Tuolloin yhtiö oli automäärältään Suomen kolmanneksi suurin linja-autoyritys Savonlinja Oy:n ja Someron Linja Oy:n jälkeen.


title: Tampereen Liikenne

text: Toisen maailmansodan syttyminen merkitsi suuria vaikeuksia Tampereen Liikenne Oy:n toimintaan. Korvaavien polttoaineiden käyttö aiheutti niistä johtuneiden teknisten ongelmien vuoksi varsinkin kaupunkiliikenteessä myöhästymisiä aikatauluista ja lisäksi oli puute kuljettajista ja asentajista. Talvi- ja jatkosodan aikana osa yhtiön kalustosta oli seisomassa toisaalta polttoaine- ja rengaspulan vuoksi, toisaalta puolustusvoimien käyttöön sopimattomina. Vanhan toimiluvan alkaessa umpeutua Tampereen kaupunki myönsi yhtiölle uuden viiden vuoden toimiluvan vuoden 1945 loppuun saakka; siitä lähtien lupa myönnettiin kerrallaan yhdeksi vuodeksi. Kun polttoainepula jatkui sota-ajan päättymisestä huolimatta, Tampereen Liikenne Oy alkoi harkita mahdollisuuksia johdinautoliikenteen aloittamiseksi ja anoi kaupungilta tarvittavan johdinverkon rakentamista. Tässä vaiheessa kaupunki päätti kuitenkin ottaa sisäisen liikenteen heti tilanteen niin salliessa kokonaan omaan hoitoonsa ja vuonna 1948 perustettu kaupungin liikennelaitos aloitti johdinautoliikenteen keskustasta Härmälään joulukuussa 1948.


title: Tampereen Liikenne

text: Tampereen Liikenne Oy:n toimilupa kaupunkiliikenteen harjoittamiseksi uusittiin viimeisen kerran vuodeksi 1949. Kyseisen vuoden aikana yhtiön nimi vaihdettiin Takra Oy:ksi, koska nimien samankaltaisuus Tampereen kaupungin liikennelaitoksen kanssa aiheutti paljon sekaannuksia. Yhtiö aloitti myös konepajatoiminnan valmistamalla muun muassa Takra-traktoreita. Takra Oy teki Tampereen kaupungin kanssa sopimuksen, jonka nojalla liikennelaitos sitoutui lunastamaan yhtiön 32 kaupunkiautoa vuoden 1949 loppuun mennessä. Lunastettavat autot olivat vuosimallia 1936–1939 ja enimmäkseen Volvo- ja Mercedes-Benz -merkkisiä, mutta joukossa oli myös muutama Sisu- ja Studebaker-auto. Autojen käyttöarvoa pidettiin melko kyseenalaisena niiden iän ja kuluneisuuden vuoksi, joten lunastushinnan määrittelyssä jouduttiin turvautumaan välimiesmenettelyyn. Osaa Takran autoista liikennelaitos ei ottanut lainkaan käyttöönsä, vaan myi ne välittömästi eteenpäin yksityisille liikennöitsijöille tai romutettaviksi. Muut Takra Oy:n autot poistettiin liikennelaitoksen käytöstä sitä mukaa kuin niiden tilalle saatiin uutta kalustoa, viimeiset vuoden 1954 aikana. Kuitenkin yksi niistä jäi liikennelaitokselle johdinautolinjojen korjausautoksi (niin kutsutuksi "torniautoksi") muutettuna. Huomattavan osan vanhoista Takran autoista osti hämeenlinnalainen Vekka Liikenne Oy, joka ajoi niillä 1960-luvun alkupuolelle saakka.


title: Tampereen Liikenne

text: Takra Oy:n toiminta Tampereen kaupunkilinjoilla päättyi vuodenvaihteessa 1949–1950, mutta yhtiö hoiti kauko- ja maaseutulinjojaan 22 autolla vielä vuoteen 1953 saakka. Tällöin yhtiön muut osakkaat myivät omistusosuutensa Väinö Paunu Oy:lle, joka sulautti sen pian itseensä. Lisäksi toimitusjohtaja Eeti Kirjavainen halusi luopua tehtävästään terveyssyiden vuoksi. Hieman myöhemmin Paunu lopetti myös Takra Oy:n konepajatoiminnan, mukaan lukien traktorien valmistuksen, keskittyäkseen kokonaan linjaliikenteeseen. Takran kiinteistö siirtyi Tampereen kaupungin liikennelaitokselle.


title: Spanish Wells

text: Spanish Wells on pieni kaupunki St. George's Cayn ja Russellin saarilla Bahamalla. Se sijaitsee Eleutheran saaren edustalla. Kaupungin asukasluku on 1 551. Kaupungin saaret on yhdistetty toisiinsa sillalla.


title: Spanish Wells

text: Spanish Wellsin talous perustuu pitkälti kalastukseen. Saarien pienen koon vuoksi asukkaat eivät käytä autoja, vaan matkustavat joko kävellen tai golfkärryillä. Kaupungin nimi tulee kahdesta kaivosta, jotka espanjalaiset kaivoivat saarelle kauppalaivastoaan varten. Vuonna 1648 Bermudalta lähtöisin olevat siirtolaiset ajoivat karille Eleutheran lähellä. He asuttivat Eleutheran, mutta pian heidän yhteisö jakautui ja osa muutti St. George's Caylle.


title: Yars’ Revenge

text: Yars’ Revenge on Atari 2600 -pelikonsolille vuonna 1982 julkaistu toimintapeli. Pelin ohjelmoi Howard Scott Warshaw, joka vastasi myös peleistä "Raiders of the Lost Ark" ja "E.T. the Extra-Terrestrial". "Yars’ Revenge" oli myydyin alun perin juuri Atari 2600:lle suunniteltu peli. Sen mukana tuli The Qotile Ultimatum! -niminen sarjakuva, jossa kerrottiin Yar-hahmojen historia, kuvattiin Razak-aurinkokunta ja annettiin pelaajille ohjeita peliin.


title: Wulfeniitti

text: Wulfeniitti on mineraali, joka on saanut nimensä itävaltalaisen mineralogin Franz Wülfenin mukaan. Se on lyijymalmi, joka on yleensä väriltään keltaista, mutta jossa voi olla myös punaisia kiteitä. Kiteiden taitekerroin on korkea. Kemiallinen kaava on PbMoO.


title: Wulfeniitti

text: Wulfeniittia esiintyy lyijypitoisissa malmikivissä. Sitä on löydetty Yhdysvalloista, Romaniasta, Itävallasta ja Namibiasta.


title: Miko Jaakkola

text: Pasi Miko Juhana Jaakkola (s. 29. maaliskuuta 1969 Orimattila) on suomalainen teatteriohjaaja. Jaakkola on työskennellyt Kajaanin kaupunginteatterin johtajana ja ohjaajana vuosina 2009-2015. Sitä ennen hän toimi viisi vuotta Teatteri Takomon taiteellisena johtajana ja ohjaajana. Vuosina 2015-2018 Jaakkola toimii Tampereen teatterikesän taiteellisen johtoryhmän jäsenenä. Syksyllä 2017 Jaakkola aloitti työskentelyn Kotkan kaupunginteatterin johtajana.


title: Miko Jaakkola

text: Jaakkola on ohjannut 50 teosta eri teattereille ja Yleisradiolle. Osan hän on itse käsikirjoittanut ja osaan suunnitellut myös videot. Lisäksi hän on tehnyt lukuisia trailereita ja videosuunnitteluita moniin teatteriproduktioihin. Jaakkola on työskennellyt sekä vapaissa ryhmissä että laitosteattereissa. Hän on tehnyt ohjauksia Oulun kaupunginteatteriin, Kansallisteatteriin, Teatteri Takomoon ja useille vapaille ryhmille sekä Kajaanin Kaupunginteatteriin. Kajaanissa hän on ohjannut näytelmät "Spoonface" (2009) ja "Amadeus (2014)" sekä kantaesitykset "Parhaissakin perheissä" (2010, käsikirjoitus Anna Krogerus), "Kajaanin Seminaari" (2011, käsikirjoitus Sami Keski-Vähälä), "Punahilkka" (2012), "Sofian maailma" (2013) sekä "Rikos ja rangaistus (2015)." Uusimmat työnsä hän on tehnyt Kotkan kaupunginteatteriin, johon hän on ohjannut näytelmät "Neljäntienristeys" (2016) sekä "Puhdistus (2017)" sekä Kuopion kaupunginteatteriin, johon hän ohjasi "Ronja, ryövärintyttären"(2018) . Jaakkola kuului Kallion Teatterin ja sen jatkajaksi perustetun Todellisuuden tutkimuskeskuksen perustajajäseniin.


title: Miko Jaakkola

text: Jaakkola valmistui teatteritaiteen maisteriksi Teatterikorkeakoulusta vuonna 2000 ohjaajantyön laitokselta. Hän on saanut näyttämötaiteen valtionpalkinnon vuonna 2002 yhdessä Todellisuuden tutkimuskeskuksen kanssa sekä taiteilija-apurahan kahdesti vuosille 2003–2006. Vuoden 2011 maaliskuussa hänelle myönnettiin Teatteriohjaajaliiton Vuoden ohjaaja Thalia-palkinto. Vuonna 2013 Jaakkola sai yhdessä Kajaanin kaupunginteatterin ohjaajan Hanna Kirjavaisen kanssa Teatterikorkeakoulun Vuoden 2013 alumni -tunnustuksen. Vuoden 2017 Thalia-juhlassa Jaakkolalla myönnettiin Videosäde -kunniamaininta halusta laajentaa ohjauksissaan näyttämökerrontaa videon avulla.


title: Voie Sacrée

text: Voie Sacrée (”pyhä tie”) oli ensimmäisen maailmansodan aikaisessa Verdunin taistelussa tärkein ranskalaisten huoltoreitti Verdunin linnoituskaupunkiin, jota saksalaiset saartoivat kolmelta suunnalta. Kyseessä oli noin 60 kilometrin mittainen ja keskimääräinen seitsemän metrin levyinen sepelitie bar-le-Ducista Verduniin.


title: Voie Sacrée

text: Saksalaisten ylipäällikkö Erich von Falkenhayn halusi tuottaa Ranskalle mahdollisimman suuret miestappiot (”vuodattaa Ranskan veren kuiviin”), joten hän valitsi suurhyökkäyksen kohteeksi juuri Verdunin linnoituksen. Se oli eteentyönnetty kohta rintamassa, joten sitä saattoi uhata kolmelta suunnalta yhtä aikaa. Lisäksi historiallisena rajalinnoituksena sillä oli suuri psykologinen merkitys ranskalaisille, vaikka sen merkitys maan puolustukselle ei ollutkaan kovin keskeinen. Falkenhayn halusi houkutella Ranskan sitomaan mahdollisimman suuren osan länsirintaman joukoistaan tälle 13 kilometrin levyiselle kaistaleelle, jossa niitä voisi moukaroida jatkuvalla tykkitulella. Saksan hyökkäyksen käynnistyttyä helmikuussa 1916 Ranskan hallitus päättikin, että Verdunia puolustettaisiin millä hinnalla tahansa. Kenraali Philippe Pétain sai maaliskuussa tehtäväkseen valvoa, että välttämätön huoltoyhteys Verduniin säilyisi.


title: Voie Sacrée

text: Useita divisioonia ja yhteensä noin 8 000 miestä vartioi Verduniin johtavaa huoltotietä sen koko pituudelta. Kaikki kulkua haittaavat ongelmat piti korjata saman tien, sillä tiellä kulki koko Verdunin taistelun ajan katkeamattomana virtana yötä päivää armeijan ajoneuvoja lähes puskurit kiinni toisissaan. Viikoittain tietä pitkin kuljetettiin noin 90 000 miestä sekä 50 000 tonnia ammuksia 12 000 kuorma-autolla. Seitsemän Nieuport-koneista muodostettua lentoeskaaderia suojasi tietä jatkuvasti saksalaisten ilmahyökkäyksiltä, mutta tykkien kaukotulta ei voitu estää. Tietä vahvistettiin taistelun aikana 700 000 tonnilla sepeliä, jota saksalaiset sotavangit joutuivat kaivamaan. Joukkojen ja tarvikkeiden kuljettamiseksi Verduniin järjestettiin myös kevyt rautatieyhteys, mutta mainittu maantie oli silti huollon kannalta ratkaiseva yhteys koko vuoden 1916 ajan. Verdunin taistelu päättyi joulukuussa 1916 saksalaisten perääntymiseen.


title: Voie Sacrée

text: Verdunin huoltotie tunnettiin sodan aikana vain nimellä "la Route" (”reitti”). Nimityksen "La Voie Sacrée" keksi sodan jälkeen kirjailija Georges Bernanos. Nykyään tie on Ranskassa kansallinen muistomerkki.


title: Touko Voutilainen

text: Touko Voutilainen (1. toukokuuta 1918 Tohmajärvi – 5. maaliskuuta 1991 Helsinki) oli suomalainen filosofian lisensiaatti ja rehtori. Hän oli kurssimuotoisuuden ja luokattoman lukion keksijä ja kehittäjä Suomessa.


title: Touko Voutilainen

text: Touko Voutilaisen vanhemmat olivat levikkipäällikkö Lauri Voutilainen ja Lyyli Maria Nöjd. Hän pääsi ylioppilaaksi 1938 ja valmistui filosofian kandidaatiksi 1947 ja lisensiaatiksi 1959.


title: Touko Voutilainen

text: Voutilanen toimi Sysmän yhteiskoulun rehtorina ja historian opettajana 1949–1952 sekä Uuden Suomen kulttuuritoimittajana 1954–1956


title: Touko Voutilainen

text: Voutilainen perusti 1956 Helsingin yhtenäiskoulun. Yhtenäiskoulun perustaminen sai 1950-luvulla alkunsa epävirallisen yhdistyksen Urania-piirin puitteissa, kun seuran jäsenten lapset alkoivat tulla kouluikään ja silloiset koulut eivät olleet jäsenten mielestä sellaisia, joihin he lapsensa haluaisivat opintielle laittaa. Koulun perustajat, rehtori Touko Voutilainen ja muut Urania-piiriläiset, eivät hyväksyneet silloista rinnakkaiskoulujärjestelmää, jossa oppilaat neljän vuoden kansakoulun jälkeen erotettiin varallisuuden ja pääsykokeissa pärjäämisen perusteella niihin, jotka pääsivät yliopistoon johtavaan maksulliseen oppikouluun ja niihin, jotka jatkoivat maksuttomassa kansakoulussa ja jatkoivat mahdollisesti ammatillisessa koulutuksessa. He halusivat kehittää suomalaista koulujärjestelmää myöhemmin Britanniassa yleistyneen "comprehensive schoolin" eli kaikille oppilaille yhteisen, yleissivistävän yhtenäiskoulun suuntaan. Helsingin yhtenäiskoulua ylläpitämään perustettiin Yhtenäiskouluyhdistys ry ja koulu alkoi toimia syksyllä 1956, jolloin koulun aloitti 51 oppilasta, ensimmäinen ja toinen luokka. Voutilainen toimi yhtenäiskoulun rehtorina 1956–1971.


title: Touko Voutilainen

text: Vuonna 1962 Voutilainen perusti Käpylän iltaoppikoulun, jossa noudatettiin alusta lähtien jakso-opiskelua. Koulu siirtyi 1970 ensimmäisenä Suomessa täydelliseen luokattomuuteen. Voutilainen oli Käpylän iltaoppikoulun rehtorina 1962–1977.


title: Touko Voutilainen

text: Voutilainen toimi lisäksi "Koulusanomien" (Koti ja Koulu) päätoimittajana 1957–1958 ja hän oli Helsingin yliopiston liikuntapedagogiikan opettajana 1955–1958.


title: Secret Love

text: ”Secret Love” on Sammy Fainin säveltämä ja Paul Francis Websterin sanoittama vuoden 1953 elokuvasta "Tarkk’ampujatyttö". Kappaleen esitti elokuvassa Doris Day ja siitä tuli hitti elokuvan ilmestymisen jälkeen. Dayn nauhoitus nousi "Billboardin" listan kärkeen ja kappaleesta tehtiin lukuisia menestyneitä cover-versioita. Seuraavan vuoden Oscar-gaalassa se palkittiin parhaan laulun Oscarilla. 1950-luvun lopulla kappale nousi jazzartistien suosioon ja sen nauhoittivat muun muassa Ahmad Jamal, Count Basie, Maynard Ferguson ja Toots Thielemans. Nykyisin ”Secret Lovea” pidetään jazzstandardina.Lähde: Suomen Äänitearkisto ry.


title: Kassem Mosse

text:
Kassem Mosse (oikealta nimeltään "Gunnar Wendel") on saksalainen DJ, jonka musiikki edustaa pääasiassa technoa, minimal technoa sekä deep housea. Hänen levy-yhtiöitään ovat olleet mm. Workshop, Mikrodisko Recordings sekä Nonplus Records.Kassem Mosse discogs.comissa
Kassem Mosse residentadvisor.netissa
Kassem Mosse rateyourmusic.comissa


title: Dibromimetaani

text: Dibromimetaani on hiilen ja bromin yhdiste, jota kutsutaan myös nimillä "metyleenidibromidi" ja "metyleenibromidi". Sen kemiallinen kaava on CHBr. Dibromimetaani on normaaliolosuhteissa olomuodoltaan väritöntä nestettä, joka liukene veteen 1,2 g/100 ml (15 °C). Yhdiste on palamatonta ja sen höyry on ilmaa raskaampaa. Dibromimetaanin moolimassa on 173,835 g/mol, sulamispiste -52,7 °C, kiehumispiste 97 °C, tiheys 2,5 g/cm (vesi = 1,0 g/cm) ja CAS-numero 74-95-3.


title: Tervasalmen silta

text: Tervasalmen silta on museosilta Kuhmossa. Teräsbetoninen holvisilta on valmistunut vuonna 1935.


title: Tervasalmen silta

text: Sillan kokonaispituus on 33 metriä. Holviaukon leveys on 20 metriä, ja jänneväli on 20,3 metriä. Sillan hyötyleveys eli kaiteiden välinen etäisyys sillan kannella on 5,3 metriä.


title: Tervasalmen silta

text: Tervasalmen silta rakennettiin korvaamaan lossi Sotkamon ja Kuhmon välisellä tiellä, Nurmesjärven ja Ontojärven välisessä Tervasalmessa. Siltasuunnittelu aloitettiin jo vuonna 1906, jolloin alkuperäisenä tarkoituksena oli rakentaa puusilta. Kaikesta huolimatta sillan materiaaliksi valittiin lopulta teräsbetoni, ja sillan suunnitteli insinööri Ossi Heinistö.


title: Tervasalmen silta

text: Tervasalmen sillan viereen rakennettiin vuonna 1972 uusi kantatie 76:n silta. Vanha silta jäi yhdystie 19258:n sillaksi. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosilta".


title: Sari Taussi

text: Sari Taussi on suomalainen toimittaja ja syyskuusta 2012 alkaen Yleisradion Kaukoidän-kirjeenvaihtaja, asemapaikkanaan Peking.


title: Sari Taussi

text: Taussi opiskeli tiedotusoppia, sosiologiaa, kirjallisuustiedettä ja filosofiaa ja valmistui valtiotieteiden maisteriksi Helsingin yliopistosta. Hän oli kesätoimittajana Kymen Sanomissa ja kaksi kesää Helsingin Sanomissa. Vuonna 1984 hän sai paikan Yleisradion radiouutisten sähketoimittajana. 1980-luvun loppuvuosina Taussi toimi kaksi vuotta YK:n vapaaehtoisjoukoissa Thaimaassa Mekongjoen kehittämiskomission tiedotustehtävissä. Tämän jälkeen Taussi alkoi erikoistua kansainvälisiin aiheisiin ja ympäristökysymyksiin. Hän opiskeli koulutusvapaallaan vuonna 2005 Chiang Main yliopistossa Thaimaassa.


title: Klimov (lentomoottori)

text: Klimov oli Neuvostoliiton ilmavoimien käyttämä lentokonemoottori. Klimov -yhtymä perustettiin 1912 Pietarissa. Klimov oli 2. maailmansodan aikana Neuvostoliiton tärkeimpiä lentomoottoreita jota käytettiin Tupolev SB-2 ja Petljakov Pe-2 - pommittajissa sekä Lavotškin LaGG-3 ja Jakovlev- hävittäjissä. Alkuperältään se oli ranskalainen Hispano-Suiza 12 Y, jonka versiota Suomessa käytettiin Morane-Saulnier M.S.406 hävittäjässä.


title: Klimov (lentomoottori)

text:
Hispano- moottorin potentiaali jäi Ranskassa käyttämättä, minkä osoituksena Klimov -moottorin tehoa kasvatettiin sodan aikana noin 50 % Morane-Saulnier M.S.406/M.S. 410 -hävittäjän Hispano-Suiza moottoriin verrattuna. Suomen Ilmavoimien käytössä olleissa Tupolev SB-2- ja Petljakov Pe-2 - koneissa oli Klimov M 103 ja M 105 versiota. Sotasaaliina tulleissa LaGG - 3 hävittäjissä oli Klimov M 105 PF. Suomessa Morane- hävittäjästä suunniteltiin muunnos, jossa Hispano-Suizan tilalle asennettiin Klimov M-105 -moottori.
Sveitsissä Saurer AG - valmisti ja kehitti Hispano-Suiza moottoria D 3800 - hävittäjän versioissa aina 1250. hevosvoimaan asti. Yksittäinen prototyyppimoottori kehitti 1500 hv.


title: Klimov (lentomoottori)

text:
Yleistä
Polttoaineen ja öljyn kulutus vaihtelivat tehoasetusten, kuorman yms. mukaan. Suomessa saatiin arvoja
296 l bensiiniä ja 6 kg öljyä tunnissa SB 2 koneelle ja Pe 2 koneelle 456 l ja 3 l tunnissa.


title: Klimov (lentomoottori)

text: M 103


title: Klimov (lentomoottori)

text: M 105


title: Klimov (lentomoottori)

text: Sotasaaliina saatujen LaGG - 3 - hävittäjien moottoreina oli M-105 PF, joka tuotti 1 260 hevosvoimaa. Morane-Saulnier M.S 406:n Hispano-Suiza 12 Y 31 - moottori kehitti 860 hv.


title: Klimov (lentomoottori)

text: Klimov valmisti Kylmän Sodan alkuvaiheissa suihkumoottoreita MiG-15 ja MiG-17 hävittäjäkonetyypeille. Ison Britannian hallituksen suostumuksella myytiin Neuvostoliitolle Rolls-Royce Nene -suihkumoottoreita arviolta 8 kappaletta. Venäläiset kopioivat nämä ja kehittivät tästä oman, Klimov VK-1 -suihkumoottorityypin.


title: Kaisa Pohjola

text: Anna-Kaisa Pohjola (s. 16. tammikuuta 1919 Tampere) on suomalainen näytelmäkirjailija.


title: Kaisa Pohjola

text: Pohjola työskenteli toimistotyöntekijänä ja avusti myös Tammerkoski-lehteä.


title: Samsung Galaxy S III Mini

text: Samsung Galaxy S III Mini (GT-I8190) on Samsungin valmistama älypuhelin. Se tuli markkinoille marraskuussa 2012. Galaxy S III Minissä on 4" Super AMOLED kosketusnäyttö, 1GHz kaksiydinprosessori ja 1Gb RAM-muistia.


title: Samsung Galaxy S III Mini

text: Samsung Galaxy S III Mini on samankaltainen kuin Galaxy S III, erotuksena S III:ssa on isompi 4,8" Gorilla Glass näyttö ja 8MP kamera.


title: Samsung Galaxy S III Mini

text: Galaxy S III Mini puhelimen seuraaja on Galaxy S4 Mini, joka tuli myyntiin heinäkuussa 2013.


title: Eila Tarvanen

text: Eila Elina Tarvanen (s. 4. helmikuuta 1919 Viipuri) on suomalainen kirjailija.


title: Eila Tarvanen

text:
Nimellä "Eila Tarvanen":
Nimellä "Eila Kaiponen":


title: Finnlands Lebensraum

text: Finnlands Lebensraum (”Suomen elintila”) on vuonna 1941 julkaistu Suur-Suomi-aatetta tukeva propagandateos, jonka kirjoittajina toimivat maantieteilijä Väinö Auer, historioitsija Eino Jutikkala ja kansatieteilijä Kustaa Vilkuna. Saksankielinen teos painettiin Helsingissä Suomalaisen Kirjallisuuden Seuran kirjapainossa, ja sen kustansi berliiniläinen Alfred Metzner Verlag. "Finnlands Lebensraumia" ei ole julkaistu suomennettuna.


title: Finnlands Lebensraum

text: Teoksen tarkoituksena oli osoittaa tieteellisesti, että Itä-Karjala ja Inkerinmaa kuuluivat maantieteellisesti, historiallisesti ja kulttuurillisesti Suomeen ja ne pitäisi voitetun sodan jälkeen liittää muodostettavan Suur-Suomen osaksi. Tutkija Ohto Mannisen mukaan aloite kirjaan tuli presidentti Risto Rytiltä ja kirjoittajat valitsi Valtion tiedoituslaitoksessa työskennelleiden tutkijoiden joukosta pääministeri Jukka Rangell yhdessä poliittisen sihteerinsä L. A. Puntilan kanssa.


title: Finnlands Lebensraum

text: "Finnlands Lebensraumin" piti ilmestyä nimellä "Das geographische und geschichtliche Finnland" (”Maantieteellinen ja historiallinen Suomi”), mutta kustantaja vaihtoi sen paremmin natsi-Saksan ideologiaan sopivaksi, ja alkuperäinen jäi kirjan alanimekkeeksi. Teos oli merkittävä myös saksalaisille, sillä ennen julkaisemista se tarkistettiin ja hyväksyttiin sekä Saksan ulko- että propagandaministeriössä. Lisäksi kirjoittajat kävivät vuonna 1942 Väinö Auerin johdolla markkinoimassa sitä Berliinissä.


title: Finnlands Lebensraum

text: Samaan aikaan "Finnlands Lebensraumin" kanssa presidentti Ryti tilasi myös historioitsija Jalmari Jaakkolalta kirjan "Suomen idänkysymys", jossa perusteltiin niin ikään Suomen vaatimuksia Itä-Karjalaan ja Kuolan niemimaahan. Teos käännettiin saksaksi nimellä "Die Ostfrage Finnlands", ja se käännettiin myös ruotsiksi, englanniksi ja ranskaksi.


title: Finnlands Lebensraum

text: "Finnlands Lebensraumissa" Suomen uudeksi itärajaksi määriteltiin niin sanottu kolmen kannaksen linja, joka kulki Inkerinmaalta Laatokan ja Äänisen kautta Vienanmeren Äänislahteen. Maantieteellisenä perusteluna oli Itä-Karjalan ja Inkerinmaan kuuluminen Suomen tavoin Fennoskandiaan ja kansatieteellisenä alueen asukkaiden suomensukuinen kulttuuri ja kieli. Väestötieteellisesti Itä-Karjalan liittämistä perusteltiin elintilalla, jota myös saksalaiset käyttivät syynään hyökkäykselle Neuvostoliittoon. Teoksen mukaan Suomen väestönkasvu oli niin nopeaa, että elintilan hankkiminen idästä oli välttämätöntä.


title: Finnlands Lebensraum

text: Kirja sisälsi lisäksi kansallissosialistista ideologiaa sekä lainauksia Adolf Hitleriltä, mutta ne muokkasi teokseen Valtion tiedoituslaitoksen edustajana Berliinissä toiminut natsimielinen sotilasvirkamies Yrjö von Grönhagen. Esimerkiksi kirjan esipuheeseen von Grönhagen lisäsi Hitlerin Versailles’n rauhansopimuksen tuominneen sitaatin.


title: Finnlands Lebensraum

text: Jatkosodan aikana päämajan tiedotusosaston päällikkönä toiminut majuri Kalle Lehmus paljasti vuonna 1971 julkaisemassaan kirjassa "Kolme kriisiä", että "Finnlands Lebensraumista" kirjoitettiin myös toinen, julkaisematta jäänyt versio. Siinä käsiteltiin Itä-Karjalan ja Inkerinmaan lisäksi myös Norjaan kuuluvan Ruijan suomalaisalueita ja niiden liittämistä Suur-Suomeen. Tätä versiota ei kuitenkaan aiheen arkaluontoisuuden vuoksi julkaistu. Eino Jutikkala myönsi myöhemmin "Historialliseen Aikakauskirjaan" kirjoittamassaan artikkelissa myös Ruijaa käsittelevän version olemassaolon.


title: Finnlands Lebensraum

text: "Finnlands Lebensraum" on myöhempinä vuosikymmeninä herättänyt runsaasti kritiikkiä, ja sen kirjoittamiseen osallistuneita tieteentekijöitä on syytetty tutkimusetiikan hylkäämisestä. Vuonna 1972 "Historiallisessa Aikakauskirjassa" julkaistussa artikkelissaan Eino Jutikkala on puolustautunut sanomalla, ettei Valtion tiedoituslaitoksen sodanaikainen tuotanto ollut tieteellistä tutkimusta vaan pelkästään ylempien tahojen sanelemaa poliittista propagandaa. Myöhempien tutkijoiden mukaan osa kirjassa esitetyistä väitteistä on tehty sangen epätieteellisin ja kevyin perustein eivätkä ne kestä kriittistä tarkastelua.


title: Finnlands Lebensraum

text: "Finnlands Lebensraumin" lisäksi Valtion tiedoituslaitos laati vielä seuraavana vuonna ohjelman, jossa Itä-Karjalaa vaaditaan liitettäväksi Suomeen. Se on myöhemmin julkaistu ainakin Kalle Lehmuksen vuonna 1971 ilmestyneen teoksen liitteenä. Auerin, Jutikkalan ja Vilkunan osuudesta kyseisen Itä-Karjala-ohjelman laatimiseen ei ole tarkempaa tietoa.


title: Mattilan silta

text: Mattilan silta on teräsbetoninen jatkuva palkkisilta Voltin kylässä Kauhavalla, entisen Alahärmän kunnan alueella. Silta on valmistunut vuonna 1921, ja siitä tuli museosilta vuonna 1986. Sillan rakenteessa on erikoista se, että sillan kaiteet toimivat kannattajina. Kivisten virtapilarien rakentaminen alkoi vuonna 1914, mutta sen jälkeen muun muassa maailmansota viivästytti rakennustöitä niin, että silta valmistui vasta vuonna 1921. Silta ylittää Lapuanjoen.


title: Mattilan silta

text: Mattilan kolmiaukkoisen sillan kokonaispituus on 72,3 metriä. Keskiaukon jänneväli on 22,5 metriä ja vapaa väli 20,8 metriä. Sillan hyötyleveys on 4 metriä.


title: Mattilan silta

text: Mattilan silta ja Voltin kylän raittiasutus kuuluvat Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Turun Seudun Kuntatekniikka

text: Turun Seudun Kuntatekniikka Oy , jonka yritysnimi on vuodesta 2017 lähtien Kuntec Oy on Turun talousalueella toimiva infrastruktuurialan palveluyritys, joka muodostettiin yhdistämällä ja yhtiöittämällä kaksi kunnallista liikelaitosta, Turun kaupungin Viherliikelaitos ja Kunnallistekniikkaliikelaitos vuoden 2012 alusta. Yrityksen omistaa Turun kaupunki. Yrityksen toimialaan kuuluu maa- ja vesirakennustöiden, viherrakentamistöiden, metsänhoitotöiden, liikunta- ja leikkipaikkarakentamistöiden sekä näihin liittyvien kuljetus-, rakennus-, ylläpitotöiden suorittaminen, suunnittelu ja konsultointi. Yhtiö tarjoaa palvelujaan kunnille, yrityksille, yhteisöille ja yksityistalouksille. Yhtiö vuokraa lippuja, lipputankoja, huomiokartioita, lippusiimaa, erilaisia suoja-aitoja, liikennemerkkejä sekä muita liikenteenohjaukseen tarvittavia laitteita.


title: Turun Seudun Kuntatekniikka

text: Kuntecin korjaamo huoltaa ja korjaa Oy J-Trading Ab:n maahantuomia ja edustamia koneita. Koneet ovat pääasiassa harja- ja kiinteistönhuoltokoneita sekä viherhoitotöissä käytettäviä koneita. Huoltosopimus kattaa mm. tuotemerkit Bucher, Holder, Iseki, Reform ja Walker.


title: Turun Seudun Kuntatekniikka

text: Vuonna 2015 Kuntec osti perinteikkään turkulaisen Kauppilan piha- ja puutarhakeskuksen


title: Turun Seudun Kuntatekniikka

text: KuntecOy:n liikevaihto on noin 38 M€ ja tuottaa noin 400 miestyövuotta Turun talousalueella.


title: Turun Seudun Kuntatekniikka

text: Yrityksen toimitusjohtajana on toimii tällä hetkellä Ari Aho. Vuosina 2012-2018 toimitusjohtajana toimi Karri Knaapinen.


title: Turun Seudun Kuntatekniikka

text: Yhtiö ei ole julkinen hankintayksikkö ja se toimii normaaleilla kilpailumarkkinoilla. Yhtiön hallitus koostuu turkulaisista poliitikoista ja hallitusammattilaispuheenjohtajasta.


title: Love Is a Many-Splendored Thing (kappale)

text: ”Love Is a Many-Splendored Thing” (suom. "Niin paljon kuuluu rakkauteen") on Sammy Fainin säveltämä ja Paul Francis Websterin sanoittama musiikkikappale vuoden 1955 elokuvasta "Päivien kimallus". Se palkittiin parhaan laulun Oscarilla. Lauluyhtye The Four Acesin äänittämästä cover-versiosta tuli merkittävä hitti, joka pysyi Yhdysvaltain "Top Ten" -listalla yhteensä 20 viikkoa. Kappaleen ovat nauhoittaneet myös muun muassa Frank Sinatra, Kenny Rogers, Ringo Starr ja Nat King Cole.


text: Sauvo Puhtila sanoitti kappaleen suomeksi vuonna 1955. Suomenkielisillä sanoilla kappaleen ovat äänittäneet Harmony Sisters 1955, Juha Eirto 1956, Annikki Tähti 1956, Erkki Pohjanheimo 1965, Eino Grön 1966, Fredi 1972 ja lukuisat muut artistit.


title: Real Life (albumi)

text: Real Life on Crown of Creation -yhtyeen debyyttialbumi, joka julkaistiin 21. helmikuuta 1994.


title: Real Life (albumi)

text: Kaikki kappaleet kirjoittanut Matthias Blazek ja Thomas Czacharowski, ellei toisin mainittu.


title: Kiala

text: Kiala voi tarkoittaa seuraavia:


title: Matthias Blazek

text: Matthias Blazek (s. 5. tammikuuta 1966 Celle, Ala-Saksi, Saksa) on saksalainen toimittaja ja tietokirjailija.


title: Matthias Blazek

text: Teokset vuodesta 1997 lähtien käsittelevät lähinnä historiallisia aiheita.


title: Lanza

text: Lanza on muun muassa seuraavien henkilöiden sukunimi:


title: Mateos

text: Mateos on muun muassa seuraavien henkilöiden sukunimi:


title: Muukka

text: Muukka on suomalainen sukunimi, joka on muun muassa seuraavilla henkilöillä:


title: Hankehaavi

text: Hankehaavi on tutkimushankekuvausten verkkohakemisto. Se sisältää tiedot keskeisimpien suomalaisten luonnonvaroja tutkivien organisaatioiden tutkimushankkeista – sekä päättyneistä että meneillään olevista.


title: Hankehaavi

text: Yleensä hankerekisterit ovat organisaatiokohtaisia, mutta Hankehaavi-hakemistosta tietoa voi etsiä aiheen mukaan ja yhtä aikaa kuuden eri organisaation rekistereistä. Sen tietoa tuottavat organisaatiot ovat maa- ja metsätalousministeriön alaiset tutkimuslaitokset Elintarviketurvallisuusvirasto Evira (1.1.2019 lähtien Ruokavirasto), Geologian tutkimuskeskus GTK, Luonnonvarakeskus Luke, Maanmittauslaitoksen Paikkatietokeskus FGI ja Suomen ympäristökeskus SYKE. Mukana on myös neljä Helsingin yliopiston tiedekuntaa: maatalous-metsätieteellinen, eläinlääketieteellinen, bio- ja ympäristötieteellinen ja farmasian tiedekunta sekä Helsingin yliopiston kirjaston Viikin kampuskirjasto.


title: Hankehaavi

text: Tutkimushankkeen kuvaus Hankehaavissa on tiedontuottajan laatimassa muodossa. Kuvaus on linkitetty suoraan tiedontuottajan omassa www-sivustossa olevaan, useimmiten laajempaan hankekuvaukseen. Hankehaavi ei muokkaa tiedontuottajien laatimia hankekuvauksia, vaan tuottaa ainoastaan niiden tietokenttien avulla hakemistoja tiedonhakijan avuksi. Muutokset ja uudet hankkeet tiedontuottaja tallentaa organisaation omaan rekisteriin, tietokantaan tai www-sivulle, josta ne automaattisesti päivittyvät Hankehaaviin sovituin aikavälein.


title: Hankehaavi

text: Hankehaavin tarkoituksena on edistää luonnonvara-alan tutkimustiedon löytyvyyttä, saatavuutta ja käytettävyyttä. Usein hanketieto linkittyy hankkeessa tuotettuihin julkaisuihin. Julkaisujen verkkohakemistoja on runsaasti, mutta näin laajoja monialaisia hankekuvauksien hakuportaaleja ei Suomessa Hankehaavin lisäksi ole muita. Hanketieto saattaa olla ensimmäinen tai jopa ainoa lähde uudesta tutkimusaiheesta vaiheessa, jossa yhtäkään aiheeseen liittyvää julkaisua ei vielä ole saatavilla.


title: Hankehaavi

text: Etenkin tutkijat, tutkimusrahoittajat, asiantuntijat, tutkimushallinto, päättäjät, yritykset ja viestinnän ammattilaiset tarvitsevat tietoa tutkimushankkeista. Hankehaavi-hakemiston kautta voidaan nopeasti selvittää, mitä luonnonvara-alalla tutkitaan, kuka tai ketkä tutkivat ja missä organisaatioissa. Esimerkiksi ilmastonmuutosta tai bioenergiaa tutkitaan useissa paikoissa eri näkökulmista eikä tiedonhakija välttämättä osaa arvioida, mistä organisaatioista tietoa tulisi ensisijaisesti etsiä.


title: Hankehaavi

text: Hankehaavissa on noin 9 000 tutkimushankekuvausta (2018). Määrä karttuu sitä mukaa kuin uusia tutkimuksia käynnistetään. Hankehaavin rinnalla on englanninkielinen hankekuvausten hakemisto Projectnet. Tavoitteena on saada Hankehaaviin lisää muita luonnonvara-alan tutkimustiedontuottajia.


title: Hankehaavi

text: Hankehaavi on avattu tammikuussa 2008 ja Projectnet vuoden 2010 lopussa. Hankehaavi tuotettiin maa- ja metsätalousministeriön ja Viikin tiedekirjaston (nykyisin Helsingin yliopiston kirjaston Viikin kampuskirjasto) pitkäaikaisessa tutkimustietopalvelujen Matri-yhteistyössä. Järjestelmän on suunnitellut ja toteuttanut MI Tietorakenteet Oy.


title: Rahm

text: Rahm on muun muassa seuraavien henkilöiden sukunimi:


title: Gosheniitti

text: Gosheniitti on beryllin väritön tai valkoinen muoto. Sen pinta on melko tasainen. Sen on nimetty Massachusetissa, Yhdysvalloissa sijaitsevan paikan, Goshenin mukaan, koska väritöntä berylliä tutkittiin siellä ensimmäisen kerran. Gosheniitti on yleisin beryllin muoto ja siksi vähiten arvostettu. Vain täysin väritöntä gosheniittia käytetään jalokivenä.


title: Gosheniitti

text: Gosheniittia esiintyy samoissa paikoissa akvamariinin kanssa. Sitä on löydetty Brasiliasta, Venäjältä, Pakistanista, Kiinasta, Myanmarista ja Namibiasta.


title: The Shadow of Your Smile

text: The Shadow of Your Smile () on Johnny Mandelin säveltämä ja Paul Francis Websterin sanoittama laulu vuoden 1965 elokuvasta "Kuuma ranta". Elokuvassa kappaleen esitti jazz-trumpetisti Jack Sheldon. Laulaja Tony Bennett nauhoitti oman versionsa joitakin viikkoja "Kuuma ranta" -elokuvan ensi-illan jälkeen. Kappale palkittiin parhaan laulun Oscarilla, parhaan kappaleen Golden Globella ja vuoden kappaleen Grammylla. Melodia toistuu elokuvan musiikkiraidalla useita kertoja ja se tunnetaan myös nimellä ”Love Theme from The Sandpiper”.


title: The Shadow of Your Smile

text: 1960-luvulla ”The Shadow of Your Smilesta” tuli suosittu jazzstandardi. Sen ovat nauhoittaneet muun muassa Wes Montgomery, Astrud Gilberto, Oscar Peterson, Bill Evans, Sarah Vaughan ja Ella Fitzgerald. Suomeksi kappaleen ovat äänittäneet Danny, Ericus-kuoro ja Merja Raski. Suomenkielisen sanoituksen teki Kari Tuomisaari.


title: DPL

text: DPL voi tarkoittaa seuraavia:


title: Rautakarbonyyli

text: Rautakarbonyyli eli rautapentakarbonyyli tai pentakarbonyylirauta (Fe(CO)) on metallikarbonyyliyhdisteisiin kuuluva raudan organometalliyhdiste. Ainetta voidaan käyttää erittäin puhtaan raudan valmistukseen ja orgaanisen kemian synteeseissä.


title: Rautakarbonyyli

text: Rautakarbonyyli on huoneenlämpötilassa väriltään keltainen neste. Yhdiste on veteen liukenematon, mutta liukenee orgaanisiin liuottimiin, kuten bentseeniin, dietyylieetteriin, asetoniin, etyyliasetaattiin ja molekyylipainoltaan suurikokoisiin alkoholeihin.


title: Rautakarbonyyli

text: Rautapentakarbonyyli ei ole ainoa raudan karbonyyliyhdisteistä. Fotokemiallisella reaktiolla siitä muodostuu kiteistä dirautanonakarbonyyliä (Fe(CO)) ja kuumennettaessa inertissä liuottimessa noin 60 °C:n lämpötilaan muodostuu trirautadodekakarbonyyliä (Fe(CO)). Emästen kanssa yhdiste reagoi muodostaen vesiliukoisen vetytetrakarbonyyliferraattisuolan tai karbonyyliferraattisuolan. Rautakarbonyylimolekyylin karbonyyliligandit voidaan korvata muilla ligandeilla, kuten alkeeneilla, fosfiineilla tai halogeeneilla. Rautakarbonyyli on pelkistin ja kykenee pelkistämään muun muassa ketonit alkoholeiksi ja nitrobentseenin aniliiniksi. Kuumennettaessa yli 100 °C:n lämpötilan rautakarbonyyli hajoaa hienojakoiseksi rautajauheeksi ja hiilimonoksidiksi.


title: Rautakarbonyyli

text: Ensimmäisen kerran rautakarbonyyliä syntetisoitiin vuonna 1891. Sen kaupallinen valmistus alkoi kuitenkin vasta vuonna 1925 sopivien korkeapainesysteemien kehityttyä. Rautakarbonyyliä valmistetaan hienojakoisen raudan ja hiilimonoksidin välisellä reaktiolla 150–200 °C:n lämpötilassa paineen ollessa 5–30 MPa. Pienellä määrällä rikkiä on katalyyttinen eli reaktiota nopeuttava vaikutus.


title: Rautakarbonyyli

text: Rautakarbonyyliä käytetään pääasiassa hienojakoisen ja erittäin puhtaan raudan valmistamiseen. Yhdistettä on myös käytetty bensiinissä nakutusta estävänä lisäaineena. Muita käyttökohteita ovat orgaaninen synteesi, muun muassa väriaineiden pelkistys, ja hiilikuidun ominaisuuksien parantaminen.


title: Craco

text: Craco on kunta Materan maakunnassa, Basilicatan alueella Etelä-Italiassa.


title: Craco

text: Varhaisimmat Cracosta löydetyt ihmisasutuksen jäljet ovat 700-luvulta eaa. peräisin olevat haudat. Vuonna 1963 vanhakaupunki evakuoitiin maanvyörymän takia.


title: Craco

text: Craco otettiin World Monuments Fundin julkaisemalle maailman uhanalaisimpien kulttuurikohteiden listalle vuonna 2010.


title: Craco

text: Cracon ympäristö on tunnettu kuvauskohde, joka on toiminut monien elokuvien kuvauspaikkana. Niistä tunnetuimpia lienevät:


title: I Surrender, Dear

text: ”I Surrender, Dear” (vap. suom. "Antaudun, rakas") on Harry Barrisin säveltämä ja Gordon Cliffordin sanoittama musiikkikappale vuodelta 1931. Ensimmäisenä kappaleen nauhoitti Bing Crosby, ja äänitteestä tuli laulajan ensimmäinen hitti sooloartistina. Joitakin kuukausia myöhemmin Louis Armstrong nauhoitti oman versionsa kappaleesta. ”I Surrender, Dearin” on äänittänyt suuri joukko muusikoita, mukaan lukien Red Norvo, Django Reinhardt, Benny Goodman, Billy Eckstine, Thelonious Monk, Coleman Hawkins ja Lennie Tristano. Madonna lauloi sen vuoden 1989 elokuvassa "Broadwayn verikoirat". Kappaletta pidetään nykyisin jazzstandardina.


title: Down by Law (yhtye)

text: Down by Law on yhdysvaltalainen punk rock-yhtye, joka perustettiin vuonna 1989. Yhtyeen perusti Dave Smalley, joka on yhtyeen ainoa pysyvä jäsen. Down by Law on julkaissut 7 studioalbumia. Yhtye ei koskaan saavuttanut suurta kaupallista menstystä, mutta vaikutusvaltaa yhtyeellä riitti. Useiden kokoonpanomuutosten jälkeen yhtye jäi tauolle vuonna 2003 ja teki comebackin vuonna 2008.


title: Nimenhuuto

text: Nimenhuuto on joukkueille tehty verkkopalvelu, joka keskittyy joukkueiden ja ryhmien toiminnan organisointiin . Joukkue saa Nimenhuudossa itselleen salasanalla suojatun sivun, jossa voi hallinnoida joukkueen tietoja. Palvelun suosituimmat toiminnot ovat jaettu kalenteri sekä ilmoittautumisten kerääminen harjoituksiin ja peleihin . Palvelun on rakentanut ja sitä ylläpitää suomalainen Sports Connected Oy.


title: Nimenhuuto

text: Vuonna 2013 palvelussa käy joka viikko noin 180 000 kävijää ja se on Suomen suosituimpien sivustojen joukossa (urheilu-kategoriassa sijalla 6).


title: Nimenhuuto

text: Nimenhuuto valittiin parhaaksi Kuluttajapalveluksi "Suomen Paras Mobiilipalvelu" -kilpailussa 2013 .


title: Nimenhuuto

text: Nimenhuudon ensimmäiset versiot tehtiin perustajien oman joukkueen sisäiseen käyttöön 2000-luvun alussa . Usean vuoden kehitystyön jälkeen palvelu avattiin julkiseen käyttöön vuonna 2007 . Palvelun käyttäjämäärien ja kustannusten kasvaessa palvelua kehittämään ja hallinnoimaan perustettiin Sports Connected Oy vuonna 2009.


title: Nimenhuuto

text: Nimenhuuto on TNS:n virallisen mittauksen mukaan Suomen suurimpien sivustojen joukossa. Urheilusivustojen kategoriassa Nimenhuuto on sijalla 6 ja kaikki sivustot kattavalla yleislistalla sijalla 30 . Nimenhuuto on käännetty usealle kielelle ja on käytössä mm. Saksassa nimellä Kadermanager.de, Ranskassa nimellä Yaentrainement.fr, Espanjassa nimellä Listadejugadores.es ja Venäjällä nimellä MojaKomanda.ru .


title: Nimenhuuto

text: Nimenhuuto on verkkopalvelu, jossa joukkueet ja ryhmät voivat hallinnoida omaa harjoitus- ja peliaikatauluaan, kerätä ilmoittautumiset tapahtumiin, tiedottaa muutoksista, ym. Palvelusta on sekä maksuton että maksullinen versio. Maksullisessa versiossa on lisäominaisuuksia, kuten joukkueen sisäiset tekstiviestit..


title: Nimenhuuto

text: Nimenhuuto on suunnattu urheiluun ja harrastejoukkueille , mutta sitä käyttävät myös esimerkiksi partioryhmät, kuorot, vapaapalokunnat. Nimenhuudot viisi suosituinta lajia ovat jalkapallo, salibandy, jääkiekko, lentopallo ja koripallo.


title: Nimenhuuto

text: Nimenhuutoa käyttävät sekä suuret urheiluseurat että yksittäiset joukkueet .


title: Nimenhuuto

text: Nimenhuuto "Sponssisivu" on vuonna 2012 julkaistu lisäpalvelu, jolla joukkueet voivat tehdä varainhankintaa. Sponssisivu on joukkuekohtainen kauppoja listaava sivu, jonka kautta tehdyistä verkkokauppaostoksista maksetaan joukkueelle komissio .


title: Nimenhuuto

text: Nimenhuuto "Pelaajapörssi" on vuonna 2010 julkaistu lisäpalvelu, jossa joukkueet voivat ilmoittaa hakevansa uusia jäseniä joukkueeseen . Pelaajapörssissä on Nimenhuudon sivujen mukaan 1 332 ilmoitusta eri joukkueilta .


title: Canegrate

text: Canegrate () on kaupunki Italiassa Lombardian alueella Milanon metropolikaupungissa. Siellä runsaat 12 000 asukasta.


title: Betania-talo

text: Betania-talo on Helsingin kaupungin Punavuoren asukastalosta käytetty nimi. Se sijaitsee Merimiehenkadun ja Perämiehenkadun kulmassa Telakkapuiston vierellä.


title: Betania-talo

text: Talo valmistui 1904 ja sen suunnittelu arkkitehti K. A. Wrede. Sen rakennutti Kaupunkilähetys, joka antoi sille nimen Betania-koti. Talossa toimi lastenseimi, kodittomien nuorukaisten turvakoti ja varattomille ruokaa jakanut kansankeittiö.


title: Betania-talo

text: Kaupunkilähetys rakennutti myöhemmin uuden talon Kallioon, mutta jatkoi toimintaansa myös Betania-talossa sen jälkeenkin, kun talo vuonna 1949 siirtyi Helsingin kaupungin omistukseen. Talossa toimi 1970-luvulla myös lasten päiväkoti ja Helsingin kaupunginkirjaston eteläinen sivukirjasto.


title: Betania-talo

text: Nykyään talo toimii kaupungin ylläpitämänä asukastalona, ja siinä toimivat myös Perhetalo Betania ja nuorisotalo Nuoriso-Betania.Talossa toimii myös jo vuodesta 2001 asti teatterityhteenliittymä Universum, johon kuuluvat Aurinkoteatteri, Teater Mars, Sirius Teatern ja Teatteri Venus. Teatterisali sijaitsee Betania-salissa, joka on talon vanha kirkkosali.


title: Betania-talo

text: Betania, josta talo on saanut nimensä, on Raamatussa mainittu kylä Öljymäen itärinteellä lähellä Jerusalemia. Raamatun mukaan se Lasaruksen sekä hänen sisartensa Martan ja Marian asuinpaikka, ja myös Jeesuksen taivaaseenastumisen kerrotaan tapahtuneen lähellä sitä.


title: Bixbiitti

text: Bixbiitti eli beryllin punainen muoto. Se on jalokivi, jonka kovuus on Mochsin asteikolla 8. Sitä kutsutaankin toisinaan punaiseksi berylliksi. Sen nimi tulee amerikkalaiselta mineralogilta, nimeltään Maynard Bixby.


title: Bixbiitti

text: Varsinaisia jalokivilaatuisia Bixbiittikiteitä on löydetty vain Wah Wah- vuorilta Utahista, Yhdysvalloista. Bixbiiteiksi kutsuttut jalokivet, joita on löydetty Madagaskarilta, ovat toiselta Pezzottaiteja.


title: Laura Carmichael

text: Laura Carmichael (s. 1986) on englantilainen näyttelijä. Hänet tunnetaan muun muassa Lady Edithin roolistaan televisiosarjassa "Downton Abbey". Hän näytteli myös vuoden 2011 elokuvassa "Pappi, lukkari, talonpoika, vakooja".


title: Kultainen kivi

text: Kultainen kivi, "Kyaiktiyo", on buddhalaisten pyhiinvaelluspaikka Myanmarissa 160 kilometrin päässä Yangonista. Se sijaitsee kallion reunalla 1 100 metrin korkeudella ja sinne kiipeäminen kestää noin tunnin. Tarinan mukaan henkilö joka kiipeää kivelle saa aina rikkauksia. Pyhiinvaelluskausi on lokakuusta toukokuuhun ja jokaisen buddhalaisen toive on käydä ainakin kerran kultaisella kivellä.


title: Atilla the Hun

text: Atilla the Hun (oik. Raymond Quevedo, 24. maaliskuuta 1892 Port of Spain – 22. helmikuuta 1962 Trinidad) oli trinidadlobagolainen calypsomuusikko ja poliitikko. Taiteilijanimensä hän oli ottanut hunnien sotapäällikkö Attilalta.


title: Atilla the Hun

text: Atilla the Hun aloitti uransa vuonna 1911 ja vaikutti myöhemmin 1930- ja 1940-luvuilla myös Yhdysvalloissa. Hän saapui Yhdysvaltoihin vuonna 1934 yhdessä Roaring Lionin kanssa ja he esittelivät amerikkalaisille samalla kokonaan uuden musiikkityylin. Atilla osallistui useita kertoja Trinidadissa järjestettyyn, vielä nykyäänkin jatkuvaan Calypso King -laulukilpailuun, voittaen sen kahdesti vuosina 1946 ja 1947. Palattuaan 1940-luvun puolivälissä kotimaahansa hän vaikutti myös politiikassa. Atilla valittiin sekä Port of Spainin kaupunginvaltuustoon, että Britannian siirtomaavallan aikana maan parlamentin tehtäviä hoitaneeseen lakiasäätävään neuvostoon.


title: Atilla the Hun

text: Atilla the Hun oli tunnettu poliittisista ja kantaa ottavista lauluistaan, jotka käsittelivät muun muassa köyhyyttä, naisen asemaa sekä ajakohtaisia tapahtumia. Useita hänen kappaleitaan asetettiin soittokieltoon, johtuen niiden poliitisesti arkaluontoisina pidetyistä sanoituksista. Atilla the Hun levytti myös talvisodasta kertovan Suomea sympatisoivan kappaleen "Finland".


title: Läimäys

text: Läimäys ("The Slap") on australialainen televisiosarja, jonka ensimmäinen jakso esitettiin ABC1-televisiokanavalla 6. lokakuuta 2011. Sarja perustuu kirjailija Christos Tsiolkasin palkittuun romaaniin "The Slap" (2008).


title: Läimäys

text: Sarjan tapahtumat alkavat, kun mies läimäisee huonosti käyttäytyvää lasta. Sarja on kahdeksanosainen ja jokaisessa osassa tapahtumaa valotetaan eri henkilöiden näkökulmasta. Suomessa sarjaa alettiin esittää Yle Teemalla 11. marraskuuta 2013.


title: Maersk Alabaman kaappaus

text: Maersk Alabaman kaappaus alkoi 8. huhtikuuta 2009 kun neljä Somalian merirosvoa kaappasivat rahtilaiva "MV Maersk Alabaman" 440 km päässä Somalian rannikosta.


title: Jessica Brown Findlay

text: Jessica Brown Findlay (s. 4. syyskuuta 1989, Cookham, Berkshire) on englantilainen näyttelijä. Hänet tunnetaan muun muassa Lady Sybilin roolistaan televisiosarjassa "Downton Abbey" ja Emelia Conan-Doylen roolistaan elokuvassa "Albatross". Vuonna 2014 hän näytteli Beverly Penniä elokuvassa "Talvinen tarina" ja vuonna 2015 hän esiintyy Paul McGuiganin elokuvassa "Victor Frankenstein".


title: Sundankukastaja

text: Sundankukastaja ("Dicaeum annae") on kukastajien heimoon kuuluva varpuslintu.


title: Sundankukastaja

text: Sundankukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.


title: Twilight Zone

text: Twilight Zone tai The Twilight Zone voi viitata ainakin seuraaviin:


title: Harmaaviirukukastaja

text: Harmaaviirukukastaja ("Dicaeum agile") on kukastajien heimoon kuuluva varpuslintu.


title: Harmaaviirukukastaja

text: Harmaaviirukukastajaa tavataan Etelä- ja Kaakkois-Aasiassa. Lajin ei uskota olevan vaarassa, ja se on luokiteltu elinvoimaiseksi.


title: Ida Bieler

text: Ida Bieler on yhdysvaltalaissyntyinen viulisti. Hän on työskennellyt johtavien kansainvälisten orkesterien kanssa ja levyttänyt laajan valikoiman soolo- ja kamarimusiikkiohjelmistoa. Bieler oli vuosina 1993–2005 Melos-kvartetin jäsenenä. Vuonna 2001 hän oli mukana perustamassa Xyrion-trioa Nina Tichmanin ja Maria Kliegelin kanssa. Bielerin saamiin palkintoihin ovat lukeutuneet Cannesin klassinen palkinto ja Echo Klassik -palkinto. Hänestä tuli vuonna 1988 professori Frankfurt am Mainin Hochschule für Musik und Darstellende Kunstissa. Vuonna 1993 hän seurasi Sándor Véghiä Düsseldorfin Robert Schumann Hochschulessa.


title: Ida Bieler

text: Bieler aloitti musiikkiopintonsa Pohjois-Carolinan taidekoulussa ja jatkoi niitä Juilliard School of Musicissa. Sittemmin hän opiskeli myös Lontoossa, Zürichissä ja Kölnissä. Bieler oli vierailevana viulunsoiton ja kamarimusiikin professorina Guildhall School of Music and Dramassa Lontoossa. Hän on myös johtanut mestariluokkaa Grazin Universität für Musik und darstellende Kunstissa. Hän soittaa Tommaso Balestrierin "Cremonensis fecit Mantua" -viulua (1753).


title: Ida Bieler

text: Naxokselle Bieler on levyttänyt John Coriglianon ja Krzysztof Pendereckin musiikkia.


title: Nina Tichman

text: Nina Tichman on yhdysvaltalaissyntyinen pianisti. Hänen ohjelmistonsa vaihtelee Girolamo Frescobaldin musiikista nykysäveltäjien teoksiin, joista monia hän on kantaesittänyt. Tichman on levyttänyt muun muassa Aaron Coplandin koko soolopianotuotannon ja Claude Debussyn kaikki pianosävellykset. Hänen levytyksiinsä kuuluvat myös tulkinnat Ludwig van Beethovenin kaikista pianotrioista.


title: Nina Tichman

text: Tichman on kuulunut Xyrion-trioon, jota hän oli vuonna 2001 mukana perustamassa Ida Bielerin ja Maria Kliegelin kanssa. Hän on keskittänyt uransa Eurooppaan voitettuaan Kansainvälisen Ferruccio Busoni -pianokilpailunn. Hän on voittanut myös useita muita palkintoja, kuten Berliinin Mendelssohn-palkinnon ja Casagrande-kilpailun ensimmäisen palkinnon Italiassa. Tichman valmistui Juilliard Schoolista, jossa hän voitti Eduard Steuermann -palkinnon. Vuonna 1993 Tichman sai nimityksen Kölnin musiikkikorkeakoulun pianonsoiton professoriksi. Hän on johtanut mestarikursseja Salzburgin Mozarteumissa, Amherst Collegessa ja Princetonin yliopistossa.


title: Nina Tichman

text: Tichman on esiintynyt muun muassa Pohjois-Amerikassa, Uudessa-Seelannissa, Saksassa, Espanjassa, Kreikassa, Turkissa, Israelissa, Meksikossa ja Kaukoidässä.


title: Yhteismaa (yhdistys)

text: Yhteismaa ry on suomalainen yhdistys, joka on erikoistunut sosiaalisiin innovaatioihin. Yhdistys suunnittelee ja toteuttaa sosiaalisen median avulla projekteja, tapahtumia ja palveluja, joilla pyritään antamaan ihmisille mahdollisuuksia yhteisöllisyyden toteuttamiseen. Yhteismaa on kehittänyt muun muassa kierrätystapahtuma Siivouspäivän, Illallinen Helsingin taivaan alla -tapahtuman, Parkkipäivä-ilmastotapahtuman ja Nappi naapuri -palvelun.


title: Yhteismaa (yhdistys)

text: Yhdistys hyödyntää toiminnassaan palvelumuotoilua, Internet-kulttuurin tutkimusta, sosiaalisten liikkeiden tutkimusta sekä verkko- ja sisältömarkkinointia. Yhdistyksen jäsenet ovat myös mukana monissa yhteiskunnallisissa liikkeissä ja ovat perustaneet muun muassa Mesenaatti.me-yhteisörahoituspalvelun.


title: Yhteismaa (yhdistys)

text: Yhteismaa ry:n tapahtuma Siivouspäivä sai Helsingin kaupungilta kunniamaininnan vuoden 2012 kulttuuritekona. Se myös valittiin yleisön suosikiksi Helsingin kaupungin matkailu- ja kongressitoimiston järjestämässä Best of Helsinki 2012 -verkkoäänestyksessä.


title: Vatianjärvi

text: Vatianjärvi eli Vatiajärvi on järvi Laukaassa Keski-Suomessa. Sen pituus on 10 kilometriä. Järvi saa vetensä pohjoisesta Kuhnamosta ja lännestä Peurunkajärvestä. Vatianjärvi laskee Kuusaankosken kautta Saraaveteen.


title: Vatianjärvi

text: Järvi sijaitsee Viitasaaren ja Saarijärven reittien yhdessä muodostamassa vesijaksossa.


title: Vatianjärvi

text: Vatianjarven–Saraaveden Natura-alueeseen kuuluu Vatianjärven rannoilta tai läheltä rantoja arvokkaita harjuja, kallioita, lehtoja ja rantaluhtia. Vatianjärven pohjoisosassa on n. 1,5 km pitkä koskireitti, johon kuuluvat vuolasvirtaiset Luijankoski ja Kapeenkoski. Vatianjärven ja Saraaveden välissä oleva Kuusaankoski on Keski-Suomen suurimpia koskia. Kosken rannalla on lehtoa, "Kuusaan" kylämiljöötä ja valtakunnalliseen harjujensuojeluohjelmaan sisältyvä "Oitinmäki", joka on geomorfologialtaan hyvin erikoinen 72,5 m korkea muodostuma. Lisäksi kohteeseen kuuluvat Luijankosken-Kapeenkosken tuntumassa olevat kapealakiset "Luijanharju" ja "Kapeenharju" sekä Vatianjärven itäpuolinen louhikkoinen harju "Kattamäki".


title: Vau

text: Vau tai VAU voi tarkoittaa ainakin seuraavia asioita:


title: Nokia Lumia 1520

text: Nokia Lumia 1520 on Nokian valmistama älypuhelin. Sen julkisti Nokia vuonna 2013. Siinä käytetään langatonta lataustekniikkaa. Lisäksi siinä on 3 400 mAh:n akku.


title: Yöliskot

text: Yöliskot (Xantusiidae) on pieni liskojen heimo. Yöliskoihin kuuluu vain kolme sukua, joissa on yhteensä 34 lajia. Pienin yölisko kasvaa kuonosta peräaukkoon mitattuna 4 senttiä pitkäksi ja suurin 13-senttiseksi. Suvut jaetaan eri elinalueiden mukaan, "Xantusia"-suvun yksilöt esiintyvät lounaisessa Yhdysvalloissa ja luoteisessa Meksikossa, "Cricosaura"-sukuisia esiintyy Kuubassa ja "Lepidophyma"-sukua esiintyy Nuevo Leónin ja Panaman välisellä alueella.


title: Wau (täsmennyssivu)

text: Wau voi tarkoittaa ainakin seuraavia asioita:


title: Kai Brunila

text: Kai Daniel Brunila (3. huhtikuuta 1919 Helsinki – 26. lokakuuta 2001 Espoo) oli suomalainen toimittaja ja ruotsin kielellä kirjoittanut kirjailija. Hän käytti nimimerkkiä Cab.


title: Kai Brunila

text: Kai Brunilan vanhemmat olivat arkkitehti Birger Brunila ja Olga Löfhjelm. Hän oli naimisissa 1943–1964 Gunhild Karlssonin (1923–1964) kanssa ja vuodesta 1965 May-Britt Lindroosin kanssa.


title: Kai Brunila

text: Kai Brunila pääsi ylioppilaaksi 1938 ja hän opiskeli 1938 City of London Collegessa. Sotavuosien jälkeen Brunila oli Hufvudstadsbladetin toimittajana 1945, Sport-Pressenin päätoimittajana 1945–1948, Hufvudstadsbladetin toimitussihteerinä 1949–1954 ja Nya Pressenin toimitussihteerinä 1954–1957. Hän oli myös Politiken-lehden Helsingin kirjeenvaihtajana 1948–1960 ja Stockholms-Tidningenin kirjeenvaihtajana 1953–1965.


title: Kai Brunila

text: Brunila toimi Kustannus oy Williamsin (entinen "Kuvajulkaisut oy") toimitusjohtajana 1957–1975, "Suomen PR-toimiston" toimitusjohtajana 1962–1971 ja oy Maxi-Mainos Ab:n toimitusjohtajana 1969–1970. Hän oli vuodesta 1976 Nyky-lehdet oy:n johtokunnan puheenjohtajana. Brunila oli myös Englannin autoteollisuuden edustajana Suomessa 1960–1970.


title: Kai Brunila

text: Brunila oli Helsingin sanomalehtimiesyhdistyksen varapuheenjohtajana 1953–1958, Finlands svenska publicistförbundin hallituksen jäsenenä 1946–1970, Elokuva- ja viihdesäveltäjät ry:n varapuheenjohtajana 1967–1971 sekä Nordisk Revy Unionin presidenttinä 1970–1971.


title: Kai Brunila

text: Brunila teki 1959 musikaalin Onnenpotku yhdessä George de Godzinskyn ja Boris Grünsteinin kanssa. Hän teki myös 20 revyytä muiden kanssa sekä useita radio- ja tv-ohjelmia. Hän julkaisi 1986 muistelmansa nimellä "Mina MaxiMemoarer".


title: Illallinen taivaan alla

text: Illallinen taivaan alla on järjestetty vaihtelevilla nimillä. Illallinen Helsingin taivaan alla () oli tapahtuma, jossa kaupunkilaiset kokoontuivat yhteiselle piknik -illalliselle kaupunkitilaan . Tapahtuma järjestettiin ensimmäisen kerran Helsingissä Pohjoisesplanadilla osana Helsinki-päivää 12.6.2013. Liikenteeltä suljetulle kadulle pystytettiin 1000 hengen illallispöytä valkoisella pöytäliinalla, jonne tapahtumaan ilmoittautuneet kaupunkilaiset saivat kattaa oman illallisensa . Ilmaistapahtumaan oli netissä varattavissa 700 paikkaa, jotka varattiin loppuun kahdessa minuutissa. Jäljelle jääneet paikat olivat haettavissa kaupungintalolta, josta ne loppuivat heti jakamisen alettua .


title: Illallinen taivaan alla

text: Helsinki-päivän illallisen innoittamana tapahtuma järjestettiin uudelleen 8.8.2013, jolloin kaikki kaupunkilaiset saivat järjestää illallisen haluamillaan paikoilla - sisäpihoilla, porttikäytävissä, talojensa edessä, läheisissä puistoissa tai aukioilla. Osallistujat ilmoittivat illallistapahtumansa internet-sivuilta löytyvällä kartalla ja koristelivat pöytänsä valkoisella liinalla . Yhteisiä aterioita järjestettiin mm. jalkakäytävillä, puistoissa , rannoilla, mattolaitureilla sekä Teurastamon pihalla . Tapahtuman yhteistyökumppaneita olivat Helsingin Energia sekä Helsingin kaupungin rakennusvirasto.


title: Illallinen taivaan alla

text: Seuraava Esplanadin illallinen Helsingin taivaan alla järjestetään jälleen Helsinki-päivänä 12.6.2014. Illallinen Helsingin taivaan alla -tapahtumasta on sovittu tehtävän traditio, jossa kaupunkilaiset kantavat illallispöytänsä ulos ja syövät yhdessä aina torstaina ennen koulujen aloitusviikkoa syksyllä.


title: Illallinen taivaan alla

text: Itsenäisyyden juhlavuonna nimeksi tuli Illallinen Suomen taivaan alla - kaikkialla, ja se levittäyti Suomen ulkopuolellekin. Tapahtumaa on järjestetty Helsingin lisäksi esimerkiksi Turussa ja Tampereella.


title: Illallinen taivaan alla

text: Samankaltaista tapahtumaa, "Dîner en blanc" eli valkoista illallista, on järjestetty ympäri maailmaa vuodesta 1988 . Illallinen Helsingin taivaan alla on kuitenkin sitä vapaamuotoisempi ja epävirallisempi tapahtuma, johon jokainen kaupunkilainen voi osallistua.


title: Illallinen taivaan alla

text: Illallisen Helsingin taivaan alla ja Illallisen Helsingin taivaan alla - kaikkialla on ideoinut ja tuottanut Yhteismaa ry, jonka muita hankkeita ovat mm. Siivouspäivä, Parkkipäivä ja Nappi Naapuri .


title: Iconoclastic

text: Iconoclastic on suomalaisen death metal -yhtyeen Medeian neljäs studioalbumi. Se julkaistiin vuonna 2013 levymerkillä Fullsteam Records ja sen jakelijana toimi Sony Music Entertainment. Albumin poikkeaa huomattavasti yhtyeen edellisestä studioalbumista, tummasta ja raskaasta "Abandon Allista".


title: Iconoclastic

text: Kappaleessa "Reverence" vierailevana kitaristina toimii pituushyppääjä Tommi Evilä. Kappaleista "The Dominant Species" ja "Misery Prevails" julkaistiin musiikkivideot. Yhtyeen mittavasta Euroopankiertueesta Children of Bodomin kanssa on nähtävissä mini-dokumentti joka sisältää live-musiikkivideon "Sleep" -kappaleesta . Iconoclasticin vuosipäivänä 2014 julkaistiin Iconoclastic-studiomuistelmat -video . Levyn valikoidut riffit on dokumentoitu yhtyeen kitaristien toimesta Medeian My most bestest riffs -videolla .


title: Lilja (täsmennyssivu)

text: Lilja voi tarkoittaa seuraavia:


title: Marja Lallo

text: Marja Hanna Kaarina Lallo (s. 1. maaliskuuta 1919 Helsinki) on suomalainen kääntäjä, joka on suomentanut saksankielisiä lastenkirjoja.


title: Groove Family

text: Groove Family on pääasiassa riihimäkeläisistä muusikoista koostuva kollektiivi. Bändin musiikilliset vaikutteet ovat mm. groovessa, soulissa, funkissa, jazzissa, gospelissa, reggaessa, rockissa ja popissa. Bändi esittää pääasiassa cover-kappaleita. Groove Familyn on levyttänyt levyn Grooveimmat joululaulut -ja tehnyt Viileimmät virret -konserttikokonaisuuksia. Groove Family on tunnettu hyväntekeväisyydestä: bändin konserteissa kerätään rahaa, joka lahjoitetaan Kirkon Ulkomaanavun (KUA) avustuksella kaikkein vähäosaisimpien hyväksi. Bändiä johtavat ja sovituksista vastaavat Tuomo Komonen ja Jukka Vänskä.


title: Groove Family

text: Groove Family perustettiin vuonna 2005, kun silloiset nuorisotyönohjaaja Janne Yrjölä ja nuorisopastori Jukka Vänskä saivat päähänpiston tehdä hieman erilaista joulumusiikkia. Bändillä ei ollut aluksi varsinaista vakituista nimeä, vaan se kulki mm. nimellä Groovy Christmas Band. Nykyinen nimi, Groove Family, alkoi vakiintua vuoden 2012 jälkeen. Vuonna 2007 Tuomo Komonen valittiin Riihimäen seurakunnan nuorisomuusikoksi ja hän otti vastuun Grooveimmista joululauluista yhdessä Vänskän kanssa. Historiansa aikana Groove Family on konsertoinut Riihimäen lisäksi mm. Helsingissä, Hämeenlinnassa ja Janakkalassa.


title: Groove Family

text: Vuosien ajan yleisöstä on tullut toiveita joululevystä ja vuonna 2013 toive vihdoin toteutui, kun Riihimäen seurakunta lähti rahoittamaan levyntekoa. Levy äänitettiin Hyvinkäällä Rockstar Productions -studiolla ja Tuomo Komonen tuotti sen. Valmis masterlevy kuuntelutettiin AXR Music Oy:n Ilkka Vainiolla ja lokakuussa 2013 Groove Family solmi jakelu- ja markkinointisopimuksen AXR Musicin kanssa.


title: Nikolai Karpov

text: Nikolai Ivanovitš Karpov (, 8. marraskuuta 1929 Moskova, Venäjän SFNT – 7. marraskuuta 2013 Moskova, Venäjä) oli Neuvostoliittoa edustanut jääkiekkoilija, olympiamitalisti ja Euroopan mestari. Hän työskenteli myös jääkiekkovalmentajana.


title: Nikolai Karpov

text: Karpov kuului Neuvostoliiton olympiapronssia Squaw Valleyssa 1960 saavuttaneeseen joukkueeseen. Hän pelasi turnauksessa kolmessa ottelussa tehden yhden maalin ja antaen kaksi maaliin johtanutta syöttöä, kaikki alkulohko-ottelussa Suomea vastaan. Talviolympialaisten tuolloisesta statusarvosta johtuen Neuvostoliitto saavutti samalla MM-pronssia ja Euroopan mestaruuden. Myöhemmin Karpov toimi jääkiekkovalmentajana saavuttaen kaksi Neuvostoliiton mestaruutta.


title: Nikolai Karpov

text: Karpov kuoli päivää ennen 84. syntymäpäiväänsä synnyinkaupungissaan Moskovassa 7. marraskuuta 2013.


title: Nikolai Karpov

text: Nikolai Karpov oli Vehmaisten Urheilijoiden pelaaja-valmentaja kaudella 1967–1968 Suomensarjassa. Hänestä tuli ensimmäinen neuvostoliittolainen jääkiekkoilija, joka siirtyi rautaesiripun taakse länteen. Kausi oli sensaatiomainen, sillä kauden päätteeksi tamperelainen kaupunginosajoukkue Vehmaisten Urheilijat nousi jääkiekon SM-sarjaan.


title: Tero Luukkonen

text: Tero Luukkonen (15. toukokuuta 1968 – 11. marraskuuta 2013) oli suomalainen koripalloilija. Hän voitti urallaan kaksi Suomen cupia ja yhden SM-hopean.


title: Tero Luukkonen

text: HMP:n kasvatti Luukkonen edusti Lahden NMKY:tä seitsemän kauden ajan vuosina 1989–1996. Luukkosen ensimmäisen kauden Lahti pelasi toiseksi korkeimmalla sarjatasolla, mutta voitti Suomen cupin. Muut Luukkosen kaudet Lahti pelasi SM-sarjassa, ja tuona aikana Luukkonen saavutti toisen Suomen cupin sekä SM-hopeaa kaudella 1995–1996.


title: Tero Luukkonen

text: Luukkosen ilmoitettiin kuolleen 11. marraskuuta 2013. Hän oli kuollessaan 45-vuotias.


title: Waldemar Malak

text: Waldemar Malak (17. heinäkuuta 1970 Gdańsk – 13. marraskuuta 1992 Wejherowo) oli puolalainen painonnostaja. Hän sai pronssia ensimmäisessä raskassarjassa vuoden 1992 kesäolympialaisissa Barcelonassa. Lisäksi hän sai vuoden 1992 Euroopan-mestaruuskilpailuissa hopeamitalin. Malak kuoli 22-vuotiaana liikenneonnettomuudessa.


title: Louis Zamperini

text: Louis Zamperini (26. tammikuuta 1917 Olean, New York – 2. heinäkuuta 2014) oli yhdysvaltalainen kestävyysjuoksija, joka nousi kuuluisuuteen selvittyään lukuisista koettelemuksistaan toisen maailmansodan loppupuolella.


title: Louis Zamperini

text: Louis Zamperini osallistui vuoden 1936 Berliinin olympialaisiin kaikkien aikojen nuorimpana yhdysvaltalaisena olympiatason kestävyysjuoksijana. Hän oli tuolloin vain 19 vuoden ikäinen. Berliinissä hän vastaanotti henkilökohtaiset onnittelut Adolf Hitleriltä kilpailusuorituksensa johdosta. Vuoden 1940 Helsingin olympialaisten peruuntuminen sodan vuoksi oli kova takaisku Zamperinin uralle.


title: Louis Zamperini

text: Zamperini, Francis ”Mac” McNamara, Russel ”Phil” Phillips ja kahdeksan muuta miehistön jäsentä olivat 27. toukokuuta 1943 etsimässä kadonneeksi ilmoitettua lentokonetta, kun heidän oma B-24 Liberator -pommikoneensa syöksyi teknisen vian vuoksi Tyyneenmereen. Vain kolme edellä mainittua selvisivät hengissä pakkolaskusta. Lievästi loukkaantunut kolmikko pelastautui löytämilleen kahdelle pelastuslautalle. Lautoilta käsin he kykenivät onkimaan jonkin verran kalaa, kunnes hait veivät viimeisenkin heidän koukuistaan syötteineen.


title: Louis Zamperini

text: Kuukautta myöhemmin he olivat yhä merellä, kun horisonttiin ilmestyi lentokone. Heidän epäonnekseen kyseessä oli japanilaisten pommikone, joka alkoi tulittaa miehiä. Kone tulitti miehiä yhteensä seitsemällä ohilennolla. Zamperini sukelsi mereen aina koneen lentäessä yli, mutta haiden vuoksi hänen oli noustava pikaisesti merestä joka kerta koneen ohitettua heidät. Lautat saivat yhteensä 48 luodinreikää, joiden paikkailu vei koko seuraavan yön. McNamaran voimat heikkenivät ja hän kuoli 29. kesäkuuta. Lopulta 46. päivänä he näkivät maata. Saari oli japanilaisten hallussa ja miehet vangittiin seuraavana päivänä. Saarella heidän haavansa hoidettiin ja he saivat runsain mitoin ruokaa ja juomaa.


title: Louis Zamperini

text: Vain muutaman päivän päästä saapui käsky siirtää vangit ”teloitussaarena” tunnettuun Kwajaleiniin. Ruoaksi tarjottiin laihaa teetä ja korppuja. Saarella alkoivat myös kuulustelut. Kolmen viikon kuluttua Zamperini joutui lääketieteellisen kokeen uhriksi, kun häneen ruiskutettiin usean päivän ajan tuntematonta ainetta.


title: Louis Zamperini

text: 26. elokuuta miehet siirrettiin Tokion lähellä sijaitsevalle Ofunan sotavankileirille. Ruokaa oli tarjolla enää niukalti ja se oli pilaantunutta tai likaista. Myöhemmin edessä oli siirto Omorin työleirille ja sieltä edelleen Naoetsun leiriin. Sota ja Zamperinin vankeus päättyivät Yhdysvaltojen pudotettua ydinpommit Hiroshimaan ja Nagasakiiin.


title: Louis Zamperini

text: Koettelemukset olivat jättäneet jälkensä Zamperiniin, joka ei Naoetsun leirillä vammautuneen jalan vuoksi kyennyt enää jatkamaan urheilu-uraansa. Hän meni naimisiin Cynthia Applewhiten kanssa vuonna 1946, mutta kärsi posttraumaattisesta stressihäiriöstä, näki jatkuvia painajaisia vankeusajasta ja alkoi juoda.


title: Louis Zamperini

text: Kohtaaminen saarnaaja Billy Grahamin kanssa vuonna 1949 muutti lopulta Zamperinin elämän suunnan. Raitistunut Zamperini kiersi luennoimassa muun muassa anteeksiannon merkityksestä. Hänen mukaansa on nimetty lukuisia paikkoja ja tapahtumia, kuten hänen kotikaupunkinsa lentokenttä.


title: Louis Zamperini

text: Miesten koettelemuksista on tehty vuonna 2012 televisioelokuva "Adrift: 47 Days with Sharks" (suom. "6D: Haiden armoilla"), jonka on esittänyt televisiokanava Kutonen.


title: Louis Zamperini

text: Zamperinista kertova "Murtumaton"-elokuva sai Yhdysvaltojen ensi-iltansa joulukuussa 2014. Coenin veljesten käsikirjoittaman elokuvan ohjasi Angelina Jolie ja Zamperinia näyttelee Jack O’Connell.


title: Charles Wakefield Cadman

text: Charles Wakefield Cadman (24. joulukuuta 1881 Johnstown, Pennsylvania – 30. joulukuuta 1946) oli yhdysvaltalainen säveltäjä. Hänen tunnetuimpia sävellyksiään ovat laulut "At Dawning" ja "From the Land of Sky-blue Water". Hän sai tuotantoonsa vaikutteita alkuperäisamerikkalaisista lähteistä; hän edusti ns. Indianist-liikettä. Hänen tuotantoonsa kuuluu viisi oopperaa, orkesterisarjoja, kamarimusiikkia, kantaatteja, pianosävellyksiä, viuluteoksia ja yli 250 laulua.


title: Charles Wakefield Cadman

text: Cadmanin ooppera "Shanewis" pohjautuu aitoihin intiaanimelodioihin. Se esitettiin Metropolitan-oopperassa vuonna 1918. Vuonna 1929 Fox Studios palkkasi Cadmanin säveltämään elokuvamusiikkia. Säveltäjän suosio hiipui 1930-luvulla, mutta eräs laajempaa huomiota saavuttanut myöhäinen teos oli "Pennsylvania Symphony" (1940). Suosion vähenemiseen vaikutti eurooppalaisittain koulutettujen säveltäjien, kuten Aaron Coplandin, Walter Pistonin ja Roy Harrisin menestys.


title: Suomen Palloliiton Joensuun piiri

text: Suomen Palloliiton Joensuun piiri syntyi joulukuun 18. päivänä 1938 kun Karjalan piiri jakautui kahteen osaan. Jäljelle jäänyt piiri vaihtoi nimensä Sortavalan piiriksi. Ensimmäiset vuotensa piiri toimi neljän seuran voimin, kunnes jäsenmäärä hiljalleen läksi nousuun. 1950-luvulla seuroja oli parhaimmillaan 20, mutta vuosikymmenen lopulla määrä kääntyi laskuun.


title: Suomen Palloliiton Joensuun piiri

text: Piirin toiminta lakkasi vuoden 1995 alussa ja sen seurat liittyivät Itä-Suomen piiriin (vuoteen 1994 saakka Savon piiri).


title: Suomen Palloliiton Joensuun piiri

text: Joensuun piirin jäsenseurat (vuosina 1938–1975 + nykyisin toimivat ennen piirin lakkautusta liittyneet seurat ym. hajatietoja)


title: Oleksi Fjodorov

text: Oleksi Fjodorovitš Fjodorov (, 30. maaliskuuta 1901 – 9. syyskuuta 1989) oli yksi neuvostopartisaanien johtajista toisessa maailmansodassa.


title: Oleksi Fjodorov

text: Fjodorov syntyi Dnepropetrovskissa ukrainalaiseen talonpoikaisperheeseen vuonna 1901. Hän liittyi Puna-armeijaan vuonna 1920 ja osallistui Venäjän sisällissotaan.


title: Oleksi Fjodorov

text: Saksan hyökättyä Neuvostoliittoon Fjodorov alkoi organisoida maanalaista vastarintaa miehitetyssä Ukrainassa. Sodan jatkuessa Fjodorovin yksiköt laajensivat sissitoimintaa Ukrainan ulkopuolelle.


title: Oleksi Fjodorov

text: Sodan jälkeen Fjodorov toimi puoluevirkailijana eri puolilla Ukrainaa ja Neuvostoliiton korkeimman neuvoston jäsenenä vuoteen 1979.


title: Oleksi Fjodorov

text: Fjodorov kuoli Kiovassa vuonna 1989. Hänen synnyinkaupunkiinsa Dnepropetrovskiin on pystytetty hänelle muistopatsas.


title: Ilola

text: Ilola voi tarkoittaa seuraavia:


title: Gorgodon

text: Gorgodon on sukupuuttoon kuollut synapsidisuku. Sukuun luetaan yksi laji "Gorgodon minutus".


title: Gorgodon

text: Se eli permikaudella noin 270 miljoonaa vuotta sitten. "Gorgodon" tunnetaan vain huonosti säilyneestä noin 6 cm:n pituisesta kallosta, joka on löytynyt Pohjois Amerikasta, Yhdysvalloista. Se luokiteltiin aikaisemmin terapsidiksi, mutta se saattaakin oikeasti kuulua heimoon Sphenacodontidae.


title: Venäjän vallankumous

text: Venäjän vallankumous () on yhteisnimitys kahdelle Venäjällä vuonna 1917 tapahtuneelle vallankumoukselle, helmikuun vallankumoukselle ja lokakuun vallankumoukselle, joissa Venäjän keisarikunta kaatui. Helmikuun vallankumouksessa valta siirtyi väliaikaiselle hallitukselle ja lokakuun vallankumouksessa lopulta bolševikeille, jotka perustivat Venäjän neuvostotasavallan.


title: Venäjän vallankumous

text: Vallankumous oli Saksan tiedustelupalvelun salainen operaatio, jonka tarkoituksena oli saada aikaan Kerenskin hallituksen kaatava kapina ja saada Venäjä vetäytymään ensimmäisestä maailmansodasta, jossa Saksa oli joutunut tukalaan asemaan kahden rintaman sodassa. Venäjä oli osallisena itärintamalla käydyssä sodassa. Saksan tiedustelupalvelu salakuljetti vallankumouksellisen Vladimir Leninin ja hänen kolmisenkymmentä apuriaan Venäjälle. Saksa käytti Leninin tukemiseen aikaa ja rahaa.


title: Venäjän vallankumous

text: Vallankumoukseen ja keisarikunnan kaatumiseen johtivat sekä pidempiaikaiset tsaarinhallinnon ongelmat ja yhteiskunnalliset kysymykset että ensimmäinen maailmansota. Vuoden 1905 vallankumouksen seurauksena perustettu kansanedustuslaitos, valtakunnanduuma, joutui ajoittain tsaarin hajottamaksi. Tsaarin konservatiivinen politiikka aiheutti laajaa tyytymättömyyttä, kuten myös hallinnon korruptoituneisuus ja tehottomuus. Samalla levottomuudet valtakunnan lukuisten kansallisten vähemmistöjen keskuudessa lisääntyivät.


title: Venäjän vallankumous

text: Lopulta Venäjän huonosti varustellun ja johdetun armeijan saksalaisille kärsimät valtavat tappiot ensimmäisessä maailmansodassa aiheuttivat hallinnolle liian suuren haasteen. Sodan myötä ”vallankumouksesta tuli välttämätön kahdella tavalla: se osoitti, että Venäjä ei enää pärjännyt sotilaallisesti Keski- ja Länsi-Euroopan valtioille, ja se lamaannutti talouden.”


title: Venäjän vallankumous

text: Helmikuun lopussa 1917 Petrogradissa (nykyinen Pietari) puhkesi mellakoita. Niihin liittyivät myös kaupungin sotilaat. Tsaarilla ei enää ollut armeijan tukea, ja hän joutui luopumaan kruunusta 2. maaliskuuta (juliaanisen kalenterin mukaan). Duuma perusti maahan väliaikaisen hallituksen.


title: Venäjän vallankumous

text: Väliaikainen hallitus yritti pitää Venäjän mukana ensimmäisessä maailmansodassa. Sen kilpailijaksi nousi tehtaista ja armeijasta koottu Petrogradin neuvosto, jolla oli pian enemmän valtaa. 1. maaliskuuta neuvosto antoi armeijalle käskyn totella vain neuvostoa. Samankaltaisia neuvostoja muodostettiin muihin suuriin kaupunkeihin ja armeijaan. Monet neuvostojen jäsenistä kannattivat Venäjän välitöntä vetäytymistä sodasta, ja radikaalien sosialistien vaikutusvalta niissä kasvoi.


title: Venäjän vallankumous

text: Väliaikainen hallitus järjestäytyi uudelleen neljä kertaa ennen lokakuuta, mutta se ei kyennyt vastaamaan tehokkaasti maata piinaaviin ongelmiin. Heinäkuussa hallituksen johtoon nousi sosialisti Aleksandr Kerenski. Hänen sosialistivallankumouksellinen puolueensa kuitenkin hajosi, kun sen vasen siipi irtautui puolueesta. Syyskuuhun mennessä bolševikit ja muut vasemmistolaiset vallankumoukselliset olivat ohittaneet menševikit ja sosialistivallankumouksellisen puolueen. Heitä kannattivat etenkin sotilaat ja kaupunkien nälkäiset työläiset. Kerenski ei kyennyt pysäyttämään maan luisumista taloudelliseen ja sotilaalliseen kaaokseen.


title: Venäjän vallankumous

text: 24.–25. lokakuuta bolševikit suorittivat vallankaappauksen, joka oli lähes veretön. He ottivat haltuunsa hallinnon rakennukset ja lennätinasemat. Kerenski joutui pakenemaan maasta, ja bolševikit perustivat maahan uuden hallituksen.


title: Venäjän vallankumous

text: Vallankumouksen jälkeen vuonna 1918–1920 käytiin sisällissota, jossa bolševikkien muodostama puna-armeija taisteli useita venäläisiä ja ulkomaisia armeijoita vastaan. Sisällissota päättyi bolševikkien voittoon syksyllä 1920.


title: Kekkosen lastenkutsut

text: Kekkosen lastenkutsut olivat presidentti Urho Kekkosen 1960-luvulla virka-asunnossaan Tamminiemessä järjestämiä illanviettoja, joihin kutsuttiin vieraiksi senaikaisen nuoren älymystön edustajia, joihin Kekkonen halusi tutustua lähemmin. Vieraisiin kuului kulttuurin ja tieteen edustajia sekä muun muassa nuoria nousevia poliitikkoja. Tamminiemen illanviettoon kutsu oli aikanaan jopa kadehdittu statussymboli.


title: Kekkosen lastenkutsut

text: Lastenkutsujen vieraat valitsivat Yleisradion pääjohtaja Eino S. Repo, presidentti Kekkosen poika Matti Kekkonen ja Tielaitoksen pääjohtaja Jouko Loikkanen. Myös presidentin puoliso Sylvi Kekkonen kutsui mukaan nuoria kirjailijakollegoitaan.


title: Kekkosen lastenkutsut

text: Illanvietto alkoi Kekkosen pitämällä humoristisella tervetuliaispuheella. Tilaisuuteen kuului jonkin verran ohjelmaa, mutta pääasiassa harrastettiin vapaata keskustelua ajankohtaisista teemoista, kuten esimerkiksi huumeista. Vieraat istuivat 6–8 hengen ryhmissä pöytien ääressä, ja Kekkonen kulki illan aikana ryhmästä toiseen keskustelemassa.


title: Kekkosen lastenkutsut

text: Jouko Loikkasen mukaan kutsuilla ei ollut mitään vaikutusta Suomeen poliittiseen elämään, vaan ne olivat pelkkää iloista yhdessäoloa. Kutsujen järjestäminen lopetettiin, kun vieraiden alkoholinkäyttö alkoi muodostua häiritseväksi.


title: Kekkosen lastenkutsut

text: Lastenkutsujen vieraslistat on julkaistu Kirsti-Maria Kaskikarin pro gradu -tutkielmassa "Kekkonen ja ylioppilaskunta 1956–68" (Helsingin yliopisto 1996).


title: Kekkosen lastenkutsut

text: Lastenkutsujen vieraita olivat muun muassa:


title: Sphenacodontia

text: Sphenacodontia on synapsidien kladi. Siihen on määritelty kuuluvaksi "Haptodus baylei", "Haptodus garnettensis", "Sphenacodon ferox" ja kaikki taksonit jotka ovat läheisempää sukua niille kuin "Edaphosaurus pogonias"ille. Täten ryhmään kuuluvat esim. Sphenacodontidae-heimo sekä terapsidit kuten nisäkkäät ja Gorgonopsia-alalahko. Ryhmän ominaisuuksiin kuuluu yläleukaluun ("maxilla") sisäpinnalla oleva paksuuntunut kohta kulmahampaiden lähellä. Lisäksi ("premaxilla")-luuhun kiinnittyvät hampaat ovat syvällä pitimissään.Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Kestilän Pukimo

text: Kestilän Pukimo Oy (myöhemmin Kestilä Oy) oli Turussa 1911–1989 toiminut vaatetusalan yritys, joka kasvoi 1930-luvulla Suomen suurimmaksi alallaan. Kestilää pidetään Suomen ensimmäisenä valmisvaatteiden tekijänä.


title: Kestilän Pukimo

text: Iin pitäjästä Oulun pohjoispuolelta Turkuun 1800-luvun lopulla muuttanut Henrik Kestilä sai työpaikan Maria Kraftmanin kangaskaupasta ja jatkoi myös uuden omistajan palveluksessa, kunnes 1903 osti liikkeen itselleen. Nimeksi tuli "H. Kestilän kangas- ja lankatavarain kauppa". Henrik Kestilä menehtyi raitiovaunun töytäisemänä 1910, mutta liikkeen jatkajaksi muutti Huittisten kansanopistossa opettajana toiminut Henrikin poika Heikki Kestilä. Hän jatkoi isänsä työtä kauppiaana, mutta perusti yrityksen nimeltä Suomalainen Pukimo elokuussa 1911 alkaakseen ompeluttaa valmisvaatteita.


title: Kestilän Pukimo

text: Kestilän kotona Humalistonkatu 3:ssa työskenteli aluksi vain räätälimestari Hjalmar Rytsälä. Hän leikkasi kankaat, jotka toimitettiin sitten kotiompelijoille eri puolille kaupunkia. Pian perustettiin ompeluosasto Yliopistonkatu 26:ssa sijainneen myymälän yläkertaan, josta se laajeni muihin lähirakennuksiin.


title: Kestilän Pukimo

text: 1920-luvun lopussa Kestilän Pukimoksi muuttunut yritys sai uudet tuotantotilat Linnankatu 8:sta, jossa aloitettiin miesten valmispukujen valmistus. Vuonna 1934 yritys siirsi tuotantonsa Brahenkatu 20:n entiseen kenkätehtaaseen. 1930-luku oli Kestilän vahvaa kasvuaikaa sekä tuotannossa että myynnissä. Vuosikymmenen lopulla yrityksellä oli omat myymälät Turussa, Helsingissä, Viipurissa, Porissa ja Kotkassa ja se työllisti lähes 500 henkeä. Yrityksen toimitusjohtajana vuosina 1928–1945 oli Aapo Laurén, joka perusti sitten oman saman alan yrityksen, Kudos Oy Silon.


title: Kestilän Pukimo

text: Vuonna 1956 Kestilä rakennutti arkkitehti Olli Kestilän suunnitteleman uuden tehtaan Turun keskustaan, Brahenkadun ja Läntisen Pitkänkadun kulmaan. Siellä työskenteli enimmillään noin 700 henkilöä. Olli on yksi kauppaneuvos Heikki Kestilän pojista; muut ovat toimitusjohtajana toiminut Eero Kestilä ja muun muassa turkisosastoa johtanut Kalevi Kestilä.


title: Kestilän Pukimo

text: Vuonna 1955 aloitettu oma myymäläverkosto oli 1960-luvun alussa laajentunut jo 13 paikkakunnalle ympäri Suomen. Sen oheen alettiin perustaa Top Shop -nuorisovaateliikkeitä. 1960-luvun alussa Kestilään palkattiin ensimmäinen vakituinen tuotesuunnittelija, Solveig Wahlgren-Halonen, joka tuli tunnetuksi nimellä Puppe Halonen. Muita Kestilän palkkalistoilla olleita suunnittelijoita ovat Raimo Aaramo, Birgitta Berggren, Arto Elovirta, Anneli Kukkonen, Kari Lehto, Tarja Salomaa ja Matti Seppänen. Freelancereinä Kestilälle suunnittelivat ainakin Marja Suna, Irja Leimu, Ritva-Liisa Pohjalainen sekä ruotsalainen Gunilla Pontén ja tanskalaiset Laise ja Sören Adzer.


title: Kestilän Pukimo

text: Kestilällä oli vuodesta 1972 tehdas myös Nivalassa. Se työllisti parhaimmillaan 280 henkeä etenkin Neuvostoliittoon suuntautuvan bilateraalikaupan ansiosta. Idänkaupan tyrehtyessä lähes 80 vuoden ikään ehtinyt Kestilä Oy ajautui konkurssiin vuonna 1989, tehdasrakennukset myytiin ja 220 työntekijää irtisanottiin. Myymälöiden toimintaa jatkettiin vielä 1990-luvulla.


title: Lehtosen Liikenne

text: Lehtosen Liikenne Oy oli joensuulainen linja-autoyhtiö. Se oli tärkein Joensuun paikallisliikenteen liikennöitsijä vuoteen 2014.


title: Lehtosen Liikenne

text: Yhtiön toiminta alkoi vuonna 1950 linjalla Joensuun tori-Utra. Ensimmäinen toimitusjohtaja oli Eino Lehtonen. Toimitusjohtaja Kyösti Lehtonen (s. 1934) aloitti yhtiössä 1963. Yrityksen toinen omistaja on hänen poikansa Mika Lehtonen. Yrityksessä oli vuonna 2013 40 työntekijää. Toimipaikka halleineen sijaitsi Teollisuuskadulla.


title: Lehtosen Liikenne

text: Yhtiö lopetti toimintansa vuonna 2014. Yhtiön mukaan paikallisliikenteen kannattavuus on heikentynyt eikä yhtiö osallistunut enää EU-säädösten mukaiseen hankintakilpailuun Joensuun paikallisliikenteestä.


title: Täpläkehrääjä (lintu)

text: Täpläkehrääjä ("Nyctiphrynus ocellatus") on kehrääjien heimoon kuuluva lintulaji. Sitä tavataan Keski- ja Etelä-Amerikasta.


title: Täpläkehrääjä (lintu)

text: Kooltaan täpläkehrääjä voi kasvaa 20–22 cm pitkäksi. Koiras on yleisväritykseltään harmahtavan oliivinruskea. Kurkussa on valkoinen juova ja rinnassa on valkoisia pisteitä. Täpläkehrääjäkoiraan harmaanruskeissa siivissä on mustia täpliä. Naaras muistuttaa ulkonäöltään koirasta, mutta on väritykseltään harmaanruskean sijasta punaruskea. Myös täpläkehrääjänaaraalla on kurkussa valkoinen juova, rinnassa valkoisia ja siivissä mustia täpliä.


title: Täpläkehrääjä (lintu)

text: Täpläkehrääjällä on 2 alalajia. Niistä nimialalajia "N. o. ocellatus" tavataan Kolumbiasta Argentiinan pohjoisosiin ulottuvalta alueelta ja alalajia "N. o. lautus" Nicaraguasta, Hondurasista ja Costa Ricasta. Täpläkehrääjän elinympäristöä ovat kosteat metsät ja metsien reunamaat. Lajia tavataan niin alankomaiden metsistä kuin vuoristojen rinteiltä aina 1 350 metrin korkeuteen saakka. Täpläkehrääjä on yöaktiivinen ja sen ravintoa ovat perhoset, kovakuoriaiset ja torakat. Lajin pesimäkausi on maalis-huhtikuussa. Pesä sijaitsee maassa ja naaras munii 1 tai 2 vaaleanpunertavaa punapilkullista munaa.


title: World Without End

text: World Without End voi tarkoittaa ainakin seuraavia:


title: Eyvind Rafn

text: Eyvind Rafn (s. 1931 Kööpenhamina) on tanskalainen huilisti. Hän opiskeli Holger Gilbert-Jespersenin johdolla Tanskan kuninkaallisessa musiikkikonservatoriossa, Severino Gazzellonin johdolla Roomassa ja Julius Bakerin johdolla New Yorkissa. Rafn liittyi vuonna 1955 Tanskan kuninkaalliseen orkesteriin. Hän on usein esiintynyt myös solistina kotimaassaan ja kansainvälisesti. Hän on levyttänyt muun muassa Friedrich Kuhlaun teoksia Naxos-levymerkillä.


title: Elinor Remick Warren

text: Elinor Remick Warren (1900–1991) oli yhdysvaltalainen säveltäjä. Hänen tuotantoonsa kuuluu yli 200 orkesteri- ja vokaalimusiikkiteosta. Hän syntyi Los Angelesissa, kävi Mills Collegea ja opiskeli myös New Yorkissa ja Pariisissa. Warrenin ensimmäinen teos kuorolle ja orkesterille oli "The Harp Weaver", jonka kantaesitettiin Carnegie Hallissa vuonna 1936. Hänen muihin teoksiinsa lukeutuu "Legend of King Arthur", jonka kantaesittivät Los Angelesin filharmonikot vuonna 1940. Teosten joukossa on myös piano- ja kamarimusiikkia.


title: Elinor Remick Warren

text: Warren oli naimisissa elokuvatuottaja Z. Wayne Griffinin kanssa. Mies kuoli vuonna 1981. Warrenilla oli tytär ja kaksi poikaa.


title: Elinor Remick Warren

text: Musiikintutkija Christine Ammer luonnehti Warrenia ainoaksi naiseksi huomattavien amerikkalaisten uusromantikkojen joukossa, johon kuuluivat myös Howard Hanson, Samuel Barber ja Gian Carlo Menotti. Warrenin merkittäviä teoksia kuullaan Cambria Musicin CD-levyillä. Hänen nuottejaan ovat julkaisseet monet kustantajat, kuten Carl Fischer Music ja LudwigMasters. Säveltäjän musiikillisen perinnön jatkamiseksi perustettiin vuonna 1996 Elinor Remick Warren Society.


title: Iso-Haapasaari

text: Iso-Haapasaari on Pohjois-Päijänteellä Jyväskylän Vaajakoskella Haapaniemen länsipuolella oleva runsaan kilometrin pituinen saari, jonka eteläkärjestä on tieyhteys Haapaniemeen. Iso-Haapasaaren eteläpäässä on tunnettu perinnematkailukohde Savutuvan apaja ja sen lähellä myös matkailukohteena tunnettu kivilatomus "Opinsaunan kiuas".


title: Iso-Haapasaari

text: Iso-Haapasaaressa oli Jyväskylän maalaiskunnan aikana leirintäalue, ja tätä syksyllä 2013 Metso-ohjelman kautta luonnonsuojelualueeksi otettua saarta kiertää myös tuolloin perustettu luontopolku. Iso-Haapasaaren pohjoispuolella olevassa läheisessä Pikku-Haapasaaressa on laavu nuotiopaikkoineen.


title: Jordi Masó

text: Jordi Masó on espanjalainen pianisti. Hän syntyi Granollersissa. Opintonsa hän suoritti kotimaassaan ja Lontoon Kuninkaallisessa musiikkiakatemiassa. Hänen opettajiaan olivat Josep M. Roger, Albert Attenelle, Christopher Elton ja Nelly Akopian. Hän on voittanut monia kansallisia ja kansainvälisiä palkintoja sekä esiintynyt useimmissa Euroopan maissa pianoresitaaleissa ja kamarimusiikkikonserteissa. Hän saa myös säännöllisesti kutsuja esiintymään keskeisimpien espanjalaisten orkesterien kanssa. Masólla on laaja ja kaikille aikakausille ulottuva ohjelmisto, mutta erityisesti hän on keskittynyt 1900-luvun musiikkiin. Hän on myös kantaesittänyt monia hänelle sävellettyjä teoksia.


title: Jordi Masó

text: Masón kymmeniin levytyksiin kuuluu tulkintoja Roberto Gerhardin, Federico Mompoun, Padre Donostian, Xavier Montsalvatgen, Joaquim Homsin, Josep Solerin, Mario Castelnuovo-Tedescon, Benet Casablancasin, Joaquín Turinan ja Déodat de Sévéracin teoksista. Masó on Granollersin konservatorion ja Esmucin (Katalonian musiikkikorkeakoulu) professori. Vuonna 1996 hän liittyi nykymusiikkiryhmä Barcelona 216:n jäseneksi. Vuonna 2008 hänelle myönnettiin ARAM-arvo ("Associate of the Royal Academy of Music").


title: Jordi Masó

text: Masó on julkaissut monia kirjoituksia ja kirjan "Els reptes de Vladimir".


title: Tero Virjonen

text: Tero Virjonen (s. 7. huhtikuuta 1978) on aktiiviuransa jo lopettanut suomalainen pikajuoksija. Uransa ajan hän edusti Turun Urheiluliittoa ja hän huolehti itse omasta valmennuksestaan vuodesta 2000 lähtien. Kalevan kisoista Virjonen saavutti hopeaa ja pronssia 200 metrin juoksussa. Lisäksi hän oli viestijuoksun SM-kisoissa voittamassa neljä kultaa 4 x 100 metrin viestijuoksussa sekä pronssia 4 x 400 metrin viestijuoksussa. Virallisissa kilpailuissa hän ei ole esiintynyt vuoden 2004 jälkeen.


title: Joel Kiviranta

text: Joel Vihtori Kiviranta (s. 23. maaliskuuta 1996 Vantaa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä.


title: Joel Kiviranta

text: Kiviranta on keravalaisen Shakersin kasvatti, mutta hän siirtyi varhain juniorina Jokereihin. Kaudella 2011–2012 Kiviranta oli joukkueen C-nuorten paras maalintekijä C-nuorten SM-karsinnoissa kymmenellä osumallaan. Hän voitti B-nuorten Suomenmestaruuden vuosina 2012, 2013 ja 2014. KHL-joukkue Avangard Omsk varasi Kivirannan 162. pelaajana vuonna .


title: Joel Kiviranta

text: Kaudella 2013–2014 Kiviranta oli Jokereiden A-nuorten toiseksi paras maalintekijä Teemu Turusen kanssa sekä joukkueen kolmanneksi paras pistemies. Kiviranta pelasi kauden aikana myös ensimmäisen SM-liigaottelunsa 12. marraskuuta 2013 Espoo Bluesia vastaan. Paikka Jokereiden liigakokoonpanoon aukesi loukkaantumisten ja Jarkko Ruudun pelikiellon myötä. Hän keräsi debyytissään myös yhden kahden minuutin jäähyn kampituksesta. Ottelu jäi Kivirannalle kauden ainoaksi SM-liigassa.


title: Joel Kiviranta

text: Kaudeksi 2014–2015 Kiviranta siirtyi kaksivuotisella sopimuksella SM-liigan nousijajoukkue Vaasan Sportiin. Hän teki siellä liigauransa avausmaalin uransa kahdeksannessa SM-liigaottelussaan 4. lokakuuta 2014 vieraissa Saimaan Palloa vastaan. Kaikkiaan Kivirannan tulokaskausi toi 47 runkosarjaottelussa tehot 8+5=13. Helmikuussa 2015 hänen sopimustaan Sportin kanssa jatkettiin kahdella vuodella kevääseen 2018 saakka. Kaudella 2016–2017 Kiviranta oli joukkueen kolmanneksi paras pistemies tehoilla 11+10=21.


title: Joel Kiviranta

text: Kaudella 2017–2018 Kiviranta teki läpimurtonsa SM-liigassa. Hän voitti Sportin sisäisen pistepörssin tehoilla 19+18=37. 21. marraskuuta 2017 Pelicansia vastaan Kiviranta teki liigauransa ensimmäisen kypärätempun. Hänen toinen maalinsa jäi Sportin 7-5-voittoon päättyneen ottelun ratkaisumaaliksi. Kivirannan ensimmäinen hyväksyttiin videotarkistuksen jälkeen ja kolmas osuma syntyi tyhjään maaliin. Tammikuussa 2018 hän nousi Sportin kapteenistoon, kun seura vuokrasi kapteeninsa Markus Kankaanperän loppukaudeksi Helsingin IFK:hon. Samassa kuussa Kiviranta teki Sportin kanssa kaksivuotisen jatkosopimuksen.


title: Joel Kiviranta

text: Kiviranta pelasi alle 18-vuotiaiden MM-kilpailuissa vuosina 2013 ja 2014, joista ensimmäinen turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuosina 2012 ja 2013, joista ensimmäinen turnaus päättyi hopeaan. Kiviranta pelasi myös Suomen alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa. Hän edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joita jälkimmäinen turnaus päättyi kultaan.


title: Joel Kiviranta

text: Kiviranta valittiin Pohjola-leirin tähdistökentälliseen vuonna 2011.


title: Micropterus

text: Micropterus on Percoidei-alalahkoon ja aurinkoahvenien heimoon ("Centrarchidae") kuuluva kalasuku.


title: Micropterus

text: Sukuun kuuluu yhdeksän lajia.


title: Lausuntopalvelu

text: Lausuntopalvelu.fi on Suomen julkishallinnon verkkopalvelu, jonka kautta voidaan pyytää ja antaa lausuntoja. Palvelussa julkaistut pyynnöt ovat julkisesti kaikkien saatavilla, ja niihin voivat antaa lausuntonsa kaikki kiinnostuneet. Pyyntöjä voivat julkaista julkishallinnon toimijat, joilta edellytetään vahvaa tunnistautumista ja rekisteröitymistä palveluun. Myös lausunnonantajien on tunnistauduttava ja rekisteröidyttävä palveluun.


title: Lausuntopalvelu

text: Lausuntopalvelu.fi kuuluu oikeusministeriön ylläpitämiin sähköisiin demokratiapalveluihin, jotka löytyvät osoiteen www.demokratia.fi kautta.


title: Kurt Nikkanen

text: Kurt Nikkanen on yhdysvaltalainen viulisti. Hän syntyi Hartfordissa, Connecticutissa, ja aloitti viulunsoiton opintonsa kolmevuotiaana. Myöhemmin hänen opettajiaan olivat Roman Totenberg, Jens Ellerman ja Juilliard Schoolissa Dorothy DeLay. 12-vuotiaana Nikkanen debytoi Carnegie Hallissa New Yorkin sinfoniaorkesterin kanssa. Kaksi vuotta myöhemmin Zubin Mehta kutsui Nikkasen esittämään Niccolò Paganinin ensimmäisen viulukonserton.


title: Kurt Nikkanen

text: Nikkanen on esiintynyt johtavien orkesterien ja kapellimestarien kanssa Yhdysvalloissa, Euroopassa ja Kaukoidässä. Hän on esittänyt paljon nykymusiikkia, kuten toistuvasti John Adamsin viulukonserton. Lisäksi hänen ohjelmistoonsa kuuluu muun muassa Aaron Jay Kernisin, HK Gruberin, John Zornin ja Steven R. Gerberin teoksia. Nikkanen kantaesitti Mikko Heiniön "Alla Madre" -konserton Petri Sakarin johtaman Turun filharmonisen orkesterin kanssa ja myös levytti sen (2010). Hän kantaesitti Thomas Adèsin konserton New York City Balletin orkesterin kanssa 2010. Perinteisempään ohjelmistoon kuuluu Antonín Dvořákin viulukonsertto. William Waltonin viulukonserton livetaltiointi Nikkasen ja New Havenin sinfoniaorkesterin tulkintana (Nimbus Alliance, 2010) tuli valituksi Gramophone Magazinen kriitikoiden suosikiksi.


title: One of These Nights

text: One of These Nights on yhdysvaltalaisen rockyhtye Eaglesin neljäs studioalbumi, joka julkaistiin vuonna 1975. Albumi on Eaglesin viimeinen albumi, jossa mukana on Bernie Leadon. Leadon jätti yhtyeen One Of These Nights-kiertueen jälkeen. Seitsemäs kappale, "Visions", on Eaglesin ainoa kappale, jossa laulajana toimi Don Felder. Albmuista tuli yhtyeen läpimurtoalbumi, joka seurauksena yhtyeen jäsenistä tuli kansainvälisiä tähtiä ja Pohjois-Amerikan ykkösbändi. Eagles lähti maailmankieruteelle edistääkseen levyn myyntiä ja lämmittelijä yhtyeenä tuohon aikaan toimi Fleetwood Mac.


title: One of These Nights

text: Albumin nimikkokappaleesta tuli yhtyeen toinen #1 single Billboard Hot 100-listalla. Kokonaisuudessaan albumilla oli kolme Top 10 singleä: "One of These Nights", "Lyin' Eyes" ja "Take It To The Limit". Albumista tuli yhtyeen ensimmäinen, joka pääsi listakärkeen. Albumi myi yli 4 miljoonaa kappaletta, ja toi yhtyeelle ensimmäisen Grammyn kappaleella "Lyin' Eyes". "Take It To The Limit" kappaleesta tuli yhtyeen ensimmäimen kultaa myynyt single.


title: Nitrome

text: Nitrome on indiepelejä valmistava yritys, jonka päämaja on Lontoossa. Nitromen perustajat ovat Mat Annal ja Hether Stancliffe. Nitrome on tehnyt paljon tunnettuja Flash-pelejä, kuten Hot Airin ja Cheese Dreamsin. Nitrome tekee vuodessa paljon pelejä. Nitromen pelit ovat esillä heidän sivuillaan, ja ne ovat lisensoituna muilla sivuilla kuten miniclipissä. Marraskuussa 2011 nitromella oli 100 peliä. Nitromella on ollut 5 erilaista versiota: nitrome 1.0, nitrome 1.2, nitrome 1.5, nitrome 2.0 ja nitrome 2.5. Nitrome aloitti toimintansa 2005.


title: Y-Säätiö

text: Y-Säätiö on yleishyödyllinen ja poliittisesti sitoutumaton suomalainen säätiö, jonka tehtävänä on vähentää asunnottomuutta tarjoamalla laadukkaita ja kohtuuhintaisia vuokra-asuntoja. Sen perustivat vuonna 1985 Helsingin, Espoon, Vantaan, Tampereen ja Turun kaupungit, Suomen Kaupunkiliitto (nykyisin Suomen Kuntaliitto), Kirkkohallitus, Suomen Punainen Risti, Rakennusteollisuus RT, Rakennusliitto, Alko sekä Suomen Mielenterveysseura.


title: Y-Säätiö

text: Y-Säätiö toiminnan lähtökohtana on näkemys siitä, että jokaisella tulisi olla oikeus omaan kotiin ja yksityisyyteen. Y-Säätiö hankkii sekä yksittäisiä vuokra-asuntoja että rakennuttaa kokonaisia taloja, jotta tarjolla olisi kohtuuhintaisia vuokra-asuntoja pienituloisille. Suurin osa asunnoista vuokrataan yhteistyökumppanien, kuten kaupunkien ja järjestöjen kautta.


title: Y-Säätiö

text: Lisäksi Y-Säätiö pyrkii vaikuttamaan yhteiskuntaan siten, että asunnottomuuteen liittyvä problematiikka on tuttua päättäjille ja esillä julkisessa keskustelussa.


title: Y-Säätiö

text: Y-Säätiö-konserni omistaa yhteensä n. 16 300 vuokra-asuntoa 53 paikkakunnalla. Konsernin vuokra-asunnot jakaantuvat Y-Säätiön lähinnä erityisryhmille tarkoitettuihin ja M2-Kotien tavanomaisiin vuokra-asuntoihin.


title: Y-Säätiö

text: Pääosa Y-Säätiön erityisryhmien asunnoista sijaitsee hajautetusti olemassa olevassa asuntokannassa. Asuntojen hajasijoitus tukeutuu muun muassa Asunto ensin -periaatteeseen. Tämän alkujaan Yhdysvalloissa kehitetyn mallin perustana on ajatus, että oma asunto tulee mahdollistaa ehdoitta. Asunto ei ole palkinto vaan mahdollisuus elämänmuutokseen.


title: Y-Säätiö

text: Säätiön asuntojen hankintaa tukee avustuksin Raha-automaattiyhdistys. Uusien vuokratalojen ja erityisryhmien asumisyksiköiden rakentaminen rahoitetaan Asumisen rahoitus- ja kehittämiskeskuksen (ARA) investointiavustuksilla ja korkotukilainoilla sekä säätiön omalla rahoituksella.


title: Y-Säätiö

text: Y-Säätiö koordinoi suomalaisjärjestöjen toimintaa eurooppalaisessa FEANTSA-kattojärjestössä (the European Federation of National Organisations working with the Homeless), joka ajaa asunnottomien asiaa laajasti Euroopassa. Muut suomalaisjäsenet ovat Helsingin Diakonissalaitos, Vailla vakinaista asuntoa ry, Asukasliitto ja Nuorisoasuntoliitto.


title: Yukta Mookhey

text: Yukta Mookhey on intialainen malli ja näyttelijä. Sijoituttuaan toiseksi Miss Intia -kilpailussa hän voitti Miss Maailma -kilpailun Lontoossa vuonna 1999. Myöhemmin hän on esiintynyt muutamissa intialaisissa elokuvissa.


title: Haminan kauppahalli

text: Haminan kauppahalli sijaitsi Haminan kauppatorin laidalla. Rakennus oli arkkitehti Juhani Viiste suunnittelema vuonna 1931. Kauppahalli purettiin vuonna 1975. Tätä kauppahallia paikalla edelsi vuonna 1890 valmistunut kauppahalli. Vuonna 1976 paikalle rakennettiin liiketilaa. Kauppahallin purkaminen ja paikalle rakennettu betonielementtirakennus sisältyi professori Olli Kivisen vuonna 1963 suunnittelemaan uuteen asemakaavaan. Tuossa asemakaavassa ei suojeltu itse rakennuksia lainkaan, ainoastaan linnoituksen asemakaavarakenne. Tätä ratkaisua pidetään yleisesti virheenä.